17:04 / 08.01.2017 3047 pdf Ўқиш режими + -\n“Туғилган болаларни унинг ҳузурига келтириларди. Бас, уларга барака тилаб дуо қилар эди. Бир гўдакни ҳузурига келтирилди. Унинг ёстиғини қўймоқчи бўлди. Қараса, боши остида пичоқ турибди. Бас, пичоқ ҳақида сўради. “Жиндан (сақлаш учун) қўямиз”, дейишди. У пичоқни олиб, отиб юборди. Уларни бундай қилишдан қайтарди ва:\n“Расулуллоҳ соллаллоҳу алайҳи васаллам шумланишни ёқтирмас ва ёмон кўрар эдилар”, деди.\nОиша бундан қайтарар эди”.\nШарҳ: Ота-оналар фарзандларига дуо умидида Пайғамбаримиз соллаллоҳу алайҳи васалламнинг завжаи мутоҳҳаралари, мўминларнинг оналари – Оиша розияллоҳу анҳонинг ҳузурларига уларни олиб келар эканлар. Бир куни у зотнинг ҳузурларига бир гўдакни олиб келдилар.\nОиша онамиз розияллоҳу анҳо гўдакни қўлларига олиб туриб, бошини қўйиш учун ёстиғини бошининг остига тортган эдилар, ёстиқнинг тагидан бир пичоқ чиқди.\nОиша онамиз розияллоҳу анҳо: «Бу пичоқ бу ерда нима қилиб турибди?» деб сўрадилар. «Болаларнинг ёстиғининг тагига жин-пин тегмасин, деб пичоқ қўйиб қўямиз», дейишди. Шунда Оиша онамиз розияллоҳу анҳо пичоқни олиб, ташқарига отиб юбордилар ва: «Иккинчи бундай қилманглар. Чунки Расулуллоҳ соллаллоҳу алайҳи васаллам бундай шумланишни ёқтирмас эдилар, бундан аччиқлари чиқар эди», дедилар.\nРовий айтадиларки, Оиша онамиз розияллоҳу анҳо бундай ишлардан наҳий қилар эдилар.\nУшбу ҳадиси шариф шумланиб, жин тегмасин, пари тегмасин, кўз тегмасин, у қилмасин, бу қилмасин деб болаларнинг бешигигами, ётадиган ёстиғининг остигами, кўрпасигами, кийимигами – ҳар хил нарсаларни осиб, илиб, тикиб қўйишнинг яхши эмаслигига далолат қилмоқда.\nБолаларни ана шундай нарсаларда сақлаш учун аҳли фазл кишиларнинг, ота-оналарнинг ояти карималарни, дуоларни ўқиб, дам солиб боришлари яхши нарса экан. Лекин хаёлига келган ҳар хил нарсаларни қилавериш дуруст эмас экан.\n17:04 / 08.01.2017 15528\n22:36 / 02.12.2016 8274\n3395 19:15 / 02.12.2016\n1884 15:01 / 13.11.2018\n.Халафлар, деганда .кейин келганлар, маъноси англанади. Халаф уламоларининг Аллоҳ таолонинг сифатлари бўйича қилган асосий ишлари турлича тушуниш мумкин бўлган давоми...\n2871 13:10 / 25.02.2019


Сўнгги 8 ўйинда 7та марта мағлуб бўлган «Ал Ғарафа». ОКМК ўзбек клубларининг нохуш анъанасига чек қўя оладими?\nБугун, 7 апрель куни Осиё Чемпионлар лигаси плей-офф баҳси доирасидаги «Ал Ғарафа» - ОКМК учрашуви билан ўзбек клубларининг халқаро турнирлардаги жорий мавсумги иштирокига старт берилади. Қатардаги бир ўйиндан иборат муҳим тўқнашув олдидан Tribuna.uz учрашув превьюсини келтиради.\nОКМК фақат ўзи эмас, «Насаф» учун ҳам ютиши керак\nДоҳадаги плей-офф баҳси бир ўйиндан иборат бўлиб, ғолиб жамоа Осиё Чемпионлар лигаси гуруҳ босқичи ўз иштирокини бошлайди. Мағлуб жамоа бўлган клуб эса нуфузи жиҳатдан иккинчи даражали турнир саналмиш ОФК кубогида тўп суради.\nОлмалиқликлар «Ал Ғарафа» тўсиғидан ўта олишса, «А» гуруҳидан «Ал Ҳилол» (Саудия Арабистони), «Истиқлол» (Тожикистон) ва «Шабоб Ал Аҳли» (БАА) клублари билан кураш олиб боришади. ОФК ушбу гуруҳ ўйинларини 15-30 апрель кунлари Саудия Арабистони пойтахти Ар-Риёдда ўтказилишини эълон қилган.\nМиржалол Қосимов шогирдлари Қатардаги ўйинда нафақат ўзлари, «Насаф» учун ҳам тўп суришларига тўғри келади. Сабаби «кончилар» ОЧЛ гуруҳ босқичи йўлланмасига эга чиқишса, «аждарлар» автоматик тарзда ОФК кубогида иштирок этиш ҳуқуқини қўлга киритади. Акс ҳолда ҳам Ўзбекистон клуби ОФК кубоги «F» гуруҳида «Хўжанд» (Тожикистон), «Олтин Аср» (Туркманистон) ва «Олой» (Қирғизистон) билан гуруҳ ғолиблиги учун кураш олиб боришади. Учрашувлар марказлашган ҳолда Душанбеда ўтказилади.\n«Ал Ғарафа» сафидан кимларни таниймиз?\nАр-Райан шаҳри шарафини ҳимоя қилувчи клуб таркиб жиҳатдан номдор футболчиларни ўз сафида жамлаган. Жумладан, «ПСВ», «Эспаньол», «Реал Сосьедад», «Рома» клубларида тўп сурган мексикалик 32 ёшли ҳимоячи Эктор Морено ҳозирда Қатарда фаолият юритмоқда. У 2010, 2014, 2018 йилларда жаҳон чемпионатларида иштирок этганди.\nШунингдек, кореялик яримҳимоячи Ку Чжа Чол ҳам кўпчилик учун яхши таниш. Германия клублари ва Жанубий Корея миллий жамоаси сафидаги ўйинлари билан ном қозонган футболчи Ўзбекистон миллий жамоаси дарвозасига учта гол киритгани билан ёдимизда қолган.\nЖазоирлик яримҳимоячи Софьян Ҳанни Европа клубларидаги фаолиятидан кейин икки йил аввал Бельгиянинг «Андерлехт» клубидан Қатар клубига келиб қўшилган.\nСўнгги 8 ўйинда 7 мағлубият. Клублар қандай ҳолатда?\nМиржалол Қосимов мураббийлигидаги ОКМК жамоаси Суперлига 4-туридан кейин 2 ғалаба, 1 дуранг ва 1 мағлубият билан 7 очко жамғарган ҳолда турнир жадвалида 4-ўринни эгаллаб турибди. Жамоа 5та гол урган бўлса-да, ўз дарвозасидан 6та тўп ўтказиб юборган.\nСлавиша Йоканович мураббийлигидаги «Ал Ғарафа» эса Қатар Юлдузлар лигаси 21-туридан кейин 12 жамоа орасида 30 очко билан 6-ўринни эгаллаб турибди. Эътиборлиси, ар-райанликлар сўнгги 8 ўйиндан 7тасида мағлубиятга учрашди. Клуб сўнгги марта бир ой аввал – 8 март куни чемпионат доирасида «Ал Хор»ни мағлуб эта олган. Сўнгги уч ўйинида мағлубият кўчасидан чиқа олмаган. Умид қиламизки, «Ал Ғарафа»нинг нохуш серияси ўзбек клубига қарши баҳсда ҳам давом этади.\nЎзаро ўйинлар: «Ал Ғарафа» ўзбек клубларига Қатарда мағлуб бўлмаган\nҚатарнинг ушбу жамоаси ОЧЛ тарихида Ўзбекистон клубларига қарши 6та учрашувда майдонга тушган ва барча ўйинда уларга «Пахтакор» рақиблик қилган. Вакилларимиз ҳозирга қадар бу жамоани сафарда мағлуб эта олишмаган. Олмалиқ клуби бугун ушбу нохуш анъанага чек қўйиш имкониятига эга.\nЎзбек клублари ва «Ал Ғарафа»нинг ўзаро ўйинлари:\nОЧЛ-2002. «Ал Ғарафа» - «Пахтакор» - 4:3\nОЧЛ-2003. «Пахтакор» - «Ал Ғарафа» - 3:0\nОЧЛ-2008. «Ал Ғарафа» - «Пахтакор» - 2:2\nОЧЛ-2008. «Пахтакор» - «Ал Ғарафа» - 2:0\nОЧЛ-2010. «Ал Ғарафа» - «Пахтакор» - 1:0\nОЧЛ-2018. «Ал Ғарафа» - «Пахтакор» - 2:1\n«Ал Ғарафа» – ОКМК\nЎйин бошланиш вақти: 20:20\nТВ-трансляция: «Спорт» ТВ.\nАл-Ғарафа Осиё Чемпионлар лигаси ОКМК


Асосий турдаги қишлоқ хўжалиги маҳсулотларининг захира ҳажмлари белгиланди » Muzlik.uz - O‘zbekiston yangiliklari\nАсосий турдаги қишлоқ хўжалиги маҳсулотларининг захира ҳажмлари белгиланди\n«2019−2020 йилги қиш-баҳор мавсумида республика аҳолисини ва ижтимоий соҳа муассасаларини асосий турдаги қишлоқ хўжалиги маҳсулотлари билан кафолатли таъминлаш чора-тадбирлари тўғрисида"ги ҳукумат қарори 2019 йилнинг 25 ноябрида қабул қилинди. Бу ҳақда «Ҳуқуқий ахборот» канали орқали хабар берилди. Қарор билан 2019−2020 йилги қиш-баҳор мавсумига асосий турдаги қишлоқ хўжалиги маҳсулотларини захирага жамғаришнинг прогноз ҳажмлари тасдиқланди. Унга кўра, 4 та асосий турдаги (картошка, пиёз, сабзи, гуруч) қишлоқ хўжалиги маҳсулотларининг республика бўйича жами захира ҳажми 414 399 тонна этиб белгиланди. "Газета.uz"да реклама Шунингдек, ушбу маҳсулотларни захирага ғамлаш учун маҳсулот ишлаб чиқарувчилар, тайёрлов ташкилотлари ва ижтимоий соҳа муассасалари ўртасида истисно тариқасида тўғридан-тўғри контрактация шартномалари тузилади. Қарорга мувофиқ, 2020 йил 1 январга қадар захирага қўйилган маҳсулотни ички истеъмол бозорига етказиб бериш ва савдо шохобчаларини жойлаштириш жадваллари ишлаб чиқилади. Бунда, маҳсулотлар республиканинг барча минтақалари, шу жумладан, тоғли ва бориш қийин бўлган ҳудудлари бўйича бир текис тақсимланади. Бюджет ташкилотлари учун қишлоқ хўжалиги маҳсулотлари ва ижтимоий аҳамиятга эга озиқ-овқат товарларининг асосий турларини харид қилишга чекланган нархлар ўрнатилади.\nМева-сабзавотчилик соҳасида қишлоқ хўжалиги кооперацияси ривожлантирилади\nҚиш ва баҳор мавсумига 222, 4 минг тонна картошка, 120,7 минг тонна пиёз захира қилинади\nҚишга 660 минг тонна қишлоқ хўжалиги маҳсулотлари захира қилинади


«Хайрли тонг, Ҳалаб! Биз ҳали тирикмиз»: суриялик қизчанинг тармоқдаги блоги\n14:51 / 27.11.2016 20210\nСуриянинг Ҳалаб шаҳрида яшовчи Бана исмли қизча ярим вайрон бўлган ва уруш гирдобида қолган шаҳри ҳақида блог юритади. Унинг ёши еттида. Шу боис бу ишда унга онаси ёрдам беради. Бана фронт чизиғида рўй бераётган даҳшатли кадрларни туширишга муваффақ бўлган.\nБананинг твиттердаги саҳифасида юз мингдан зиёд обуначи бор. Мард қизча ҳақида “Гарри Поттер” китоби муаллифи Жоан Роулинг ўз блогида ёзиб қолдирган ва қизчага китобларининг электрон нусхасини жўнатган. Шундан сўнг Банага дунё оммавий ахборот воститалари ўз диққатини қаратди.\n«Дўстим Жоан Роулингга салом. Мен китобингизни мутолаа қилишни бошладим. Сиз менинг юрагимдасиз. Раҳмат! Бана.\n«Бана, бу мени жуда хурсанд қилди! Сенга ва уканга бахт тилайман!»\nБананинг ҳар кунлик ҳаёти жуда қўрқинчли. Бир сафар унинг блогида мана шундай сўзлар ёзилди.\n«Хайрли тонг, Ҳалаб. Биз ҳали тирикмиз. Бана»\nГоҳида қизчанинг ўрнидан унинг онаси — инглиз тили ўқитувчиси ёзиб туради. Ҳаяжонга солувчи кадрларни эълон қилади.\n«Кўриб турганингиздек, биз исталган пайт нобуд бўлишимиз мумкин. Мана бу бомба жуда яқинда портлади. Мен дунёга қараб мурожаат қиламан — бизни ҳозироқ қутқаринг».\nБана томонидан твиттерда эълон қилинган тасвирларнинг энг қўрқинчлиси унинг фикрича, Ҳалабга бомба тушаётгани акс этган кадрлардир.\n«Дўстлар, бу ой эмас, бу айни пайтда тушаётган бомбадир. Бугун биз учун дуо қилинг. Мен қўрқаяпман Бана»\n«Агар мана бу бизнинг уйимиз бўлганида, мен сизга ҳозир ёзмаётган бўлардим».\nЭрта тонда шаҳар аҳли вайроналар ичидан чиқиб келишади ва даҳшатли манзарани кузатишади.\nҚизчанинг микроблогида вайрон бўлган уйларнинг ва ҳатто унинг ҳалок бўлган дўстлари суратларини учратиш мумкин.\n«Бомба шундоққина уйимиз ёнига келиб тушди. У ерда одамлар бор эдими, буни билмайман».\nБананинг ёзишича, унинг ҳаёти уруш ичида ўтмоқда, аммо у тинч ҳаёт келишига бўлган ишончини йўқотмаган.\nСуриядан яна 231 қозоғистонлик ўз ватанига қайтарилди\nЎзбекистон июнда Сурия билан ҳам ўртоқлик ўйини ўтказади\nУруш остонасида турган давлатлар


ИнтерФУТБОЛ :: Никола Валентич Қўқонни қумсамоқда...\nНикола Валентич Қўқонни қумсамоқда...\nЎтган мавсумда “Қўқон-1912” жамоасида ўйнаган сербиялик ҳимоячи Никола Валентич бу йилги мавсум арафасида тиббий-кўрикдан ўта олмагач, ортга қайтиб кетганидан хабарингиз бор. Яқинда Никола билан ижтимоий тармоқ орқали қисқача суҳбатда бўлдик.\n- Салом, Никола айни дамда нималар билан бандсиз?\n- Салом, айни дамда ҳеч қайси жамоада ўйнамаяпман. Ҳозир оилам даврасидаман\n- Ўтган мавсумда “Қўқон-1912” жамоаси тўп сургандингиз. Айтиш жоизки, қисқа фурсат ичида қўқонлик мухлисларнинг меҳрини қозондингиз. Собиқ жамоангиз ўйинларни кузатиб боряпсизми?\n- Албатта. “Қўқон-1912”нинг ўйини кузатиб боришга ҳаракат қиламан. Айтишим жоизки, “Қўқон-1912” клубининг ишқибозига айландим. Қўқонликлар мавсумни юқори даражада бошлашганди. Бундан жуда хурсанд бўлдим. Лекин иккинчи даврада нимагадир натижалар пасайди. Ўйлайманки, мавсумнинг қолган ўйинларида қўқонликлар муваффақиятли иштирок этишади.\n- Айни дамда Қўқонда икки нафар ҳамюртингиз – Дарко Гожкович ва Филип Райевацлар тўп суришмоқда. Улар билан гаплашиб турасизми?\n- Дарко билан ҳам, Филип билан ҳам тез-тез қўнғироқлашиб турамиз. Дарко жамоа бу йил анча кучайганини тўлқинланиб гапиради. Филип ҳам “Қўқон-1912” клуби анча шаклланиб қолганини таъкидлайди. Ҳар икки юртдошим ҳам Қўқонда бахтли эканлиги кўриниб турибди.\n- Ўтган мавсумда “Қўқон-1912”даги ўйинларингиз орқали ўзбекистонлик мухлис ва мутахассисларда яхши таассурот қолдирган эдингиз. Сизга Ўзбекистон клубиларидан яна таклиф бўлса, бунга қандай жавоб берган бўлардингиз?\n- Очиғини айтиш керак, юртингиз менга жуда ёқди. Шу боис таклиф бўлса уни рад эта олмасам керак. Бундан ташқари, мамлакатингизда кўплаб ватандошларим тўп суришади.\n- Қўқонлик футбол мухлисларини соғиниб қолган бўлсангиз керак.\n- Бўлмасам-чи, Қўқонда футболни жуда яхши кўришади. Ҳатто машғулотлар жараёнини томоша қилгани стадионга кўплаб мухлисларнинг келишади. Бундай ҳолат ҳамма жойда ҳам кузатилавермайди. Қўқонлик футбол мухлисларидек фидоий ишқибозлар ҳар доим ҳам топилавермайди. Улар билан фақат фахрланиш мумкин.


Барнаул марказида автомобиль ер остига кетиб қолди\n23:08 / 20.05.2016\n20 майда Олтой ўлкасидаги Барнаул шаҳрининг марказий кўчаларидан бирида енгил автомобиль асфальт қоплама тагига тушиб кетди. "Амител" ахборот агентлиги маълумотларига кўра, бу воқеа "Турист" меҳмонхонаси ёнидаги катта йўлда содир бўлган.\nЙўлнинг бу қисми доимо муаммоларга сабаб бўлган, бироқ бундай ҳол илк бор юз берди. Йўл хавфсизлиги ҳаракати давлат назорати ходимлари қолган гувоҳлар каби бу воқеадан умуман эсанкираб қолишди.\nТупроқнинг ўпирилишига нима сабаб бўлгани номаълум. "Капиталист" нашрининг маълумотларига кўра, воқеа жойига шаҳар мэри Сергей Дугин ва вице-мэр Пётр Гладишев келган. "Энди ҳаммаёққа овоза бўламиз", деб Дугин, машинани ўрадан олишга кўрсатма берган.\nГувоҳларнинг айтишича, ўрага тушиб кетган "Тойота Ист" машинаси автотураргоҳда турган вақтда унинг ёнида қандайдир қиз юрган, бу қиз машина эгаси эканлиги тахмин қилинган. Воқеа вақтида автомобилда ҳеч ким бўлмагани сабабли жабрланганлар бўлмаган. "Капиталист"нинг таъкидлашича, машина эгаси 24 ёшли Елена Силина деган қиз бўлган. Қизнинг айтишича, машина унинг илк автомобили бўлган.


Севара Солиева Ўзбек давлат драма театридан ишдан кетиши сабаблари ҳақида гапирди - Darakchi\nСевара Солиева Ўзбек давлат драма театридан ишдан кетиши сабаблари ҳақида гапирди\nШОУ-БИЗНЕС 21.02.2017, 10:38\nАктриса Севара Солиева “Даракчи” газетасининг “10 қалтис савол” лойиҳасида иштирок этди.\n1. Севара, режиссёр Эргаш Мўминовнинг “Зурриёт” сериалидаги қаҳрамонингиз Ноилага қилинган туҳматга ҳаётда дуч келсангиз...\n— Аввало ундай ҳолатга тушишдан Худо асрасин! Ноиладан фарқли ўлароқ очиқчасига курашардим, бу аниқ. Қаҳрамоним жуда оғир-босиқ, ишонувчан, мен эса бутунлай аксиман.\n2. Тош босадиган бу сериалдан кейин иштирокингиздаги “Уринг, жоним, уринг!” фильмини томоша қила оласизми? Оилавий фильмингиз бўлгани боис балки танқидий назар билан қаролмассиз?\n— Томошабинларга ҳам тушунмайман. Нима, фақат жиддий мавзудаги фильмлар суратга олиш керакми? “Уринг жоним, уринг”да пул учун одамларнинг ҳар ишга тайёрлиги кўрсатиб берилган, фақат комедия орқали. Танқидий фикрларга беэътиборман, чунки бу кинокартинага анча одамнинг меҳнати сингган. Очиғи, ҳаммага бирдек ёқиб бўлмайди.\n3. Турмуш ўртоғингиз билан бир фильмда суратга тушдингиз. Севара Солиеванинг актёрлик маҳорати кучлими ё Маъмур Султоновнинг?\n— Бошқа актёрни айтганингизда ҳам фикр билдиролмасдим. Аслида ҳам актёр ҳамкасбининг маҳорати ҳақида гапириши нотўғри. Бу ҳаёт — чархпалак. Бугун маҳоратли бўлган актёр, эртага “ўтмас пичоқ” бўлиб қолиши ҳеч гапмас.\n4. Кинода сиз учун идеал “турмуш ўртоқ” бу — Адиз Ражабов, Алишер Узоқов, Асқар Ҳикматов ёки ҳаётдаги турмуш ўртоғингиз Маъмур Султонов?\n— Биттасини танлолмайман. “Пойма-пой” фильмида Адиз Ражабов билан ишлаш насиб қилган. Илк ролим бўлгани боис ҳам кўнглимга қараб, қўллаб-қувватлаган. Алишер Узоқовнинг суратга олиш майдончасидаги импровизациясига қойил қоламан, дунёқараши кенг актёр. Алишер ака мен учун ҳақиқий устоз. Асқар Ҳикматов билан биргаликда комедияда ишлаш ёқади. Маъмур ака турмуш ўртоғим бўлгани учун “ташқи кўринишим яхшими?” деб бемалол, уялмай фикрлаша оламан (кулади).\n5. Севара Солиеванинг актриса сифатидаги бешта камчилигини санаб беринг ё кам айтдимми?\n— (Кулади) Кам-кўплигини билмадим. Суратга олиш майдончасидаги уятчанлигим панд беради. Ўзимга бўлган ишончим етишмайди. Режиссёрлар танбеҳ бериб, қўпол муомала қилса, роль ижро этолмайман. Мени яхши гапириб ишлатиш керак (кулади). Актёр барибир театрда ишлаб, “чархланиши” керак, фарзандим билан овора бўлиб, маҳоратимдан қониқмайдиган бўлиб қолганман.\n6. Ўзбек Давлат драма театрида ишлагандингиз. Театрнинг талабларига бардошингиз етмадими?\n— Тўғри, бир йил ишладим. Ўзбек Миллий академик драма театрида актёр кўплиги боис Ўзбек Давлат драма театрига боргандим. Театрнинг шароити талабга жавоб бермайди, қишда жуда совуқ. Қайнонам ва онам билан спектакль кўргани борганимизда ҳам “Музлаб қолдик, бу ерда қандай ишлайсиз?” дейишганди.\n7. Кинодан бошқа даромадингиз бўлмагани учун роль танламай исталган фильмда суратга тушаверасизми? Машҳур актёрлардан бири “Пуллар сарфланади, давр ўтади, лекин экранда “доғ” қолади”, деганди.\n— Ҳақ гап! Сўнгги вақтларда “юк”и йўқ фильмларни рад этадиган бўлдим. Фақат пулни эмас, обрўни ҳам ўйлаш керак экан.\n8. Ўйлаган фикрингизни қандай даврада эканингизга қарамай гапираверадиган одатингиз бор. Бу сизга панд бермайдими?\n— Йўқ. Турмуш ўртоғим ҳам “Ростини айтиб қўяверасан”, деб танбеҳ берадилар. Вазиятни беркитгандан, борини айтганимни кўпроқ тўғри қабул қилишади, назаримда.\n9. Қайнонангизнинг фикрича қандай келин, она ва актрисасиз?\n— Қайнонам озодаликни яхши кўришимни мақтайдилар. Лекин овқат пиширишим муаммо (кулади). Сабрсизман, болани вояга етказиш қийинлигини она бўлиб билдим. Бу камчиликларимни қайнонам ҳам биладилар, назаримда. Актриса сифатида ҳурмат қиладилар, ҳамма шароитни яратиб беришган. Ўзимни тарбиялашга ҳаракат қиляпман. Алоҳида уйда яшаганимиз учун камчиликларим “парда” ортида қолади.\nМахсус савол! Равшан\n10. Ҳамма ўзини тўйда бошловчиликда синаб кўргани учун сиз ҳам бу ишга қўл урдингизми? Ишонаманки, бу йўналишда ўзингиздан қониқмадингиз. Актрисанинг бошловчилик қилиши қанчалик тўғри? Нега бошловчилар актёрликка интилмаслигини биласизми?\n— Янги қиррамни очиш ва даромад учун бу ишга қўл ургандим. Сиз билан тўйга чиққанимда, очиғи, одамлар олдида ҳаяжонлангандим. Бошловчиликни давом эттириб, бу “комплекс”имни енгмоқчиман. Одамларнинг олдида уялиб қолмай, деб асабингизга тегса-да, тинмай савол бериб, ўша куни сизни безор қилгандим. Лекин, фақат сизни эмас, бошқа бошловчиларнинг ҳам асабини “эговлаганман” (кулади). Актёрларнинг юзи таниқли бўлгани учун бизни бошловчиликка чақиришади. Бошловчилар ишни кинодан бошламагани учун фақат битта ишни қилади. Демак, бу борада омадлимиз.


Йўл ҳаракатида маъмурий жавобгарлик\nФарғона шаҳар таянч тиббиёт коллежида йўл ҳаракати қоидаларини бузганлик учун маъмурий жавобгарликка тортиш асосларининг вужудга келиши ва ушбу ҳуқуқбузарликларнинг олдини олишга бағишланган йиғилиш бўлиб ўтди.\nУнда коллеж ўқувчилари ва уюшмаган ёшлар, Тинчлик маҳалла фуқаролар йиғини фаоллари иштирок этди.\nЙиғилишда ҳуқуқбузарликларни содир этишнинг ҳуқуқий оқибатлари, олдини олиш учун эътибор қаратилиши лозим бўлган ҳолатлар, чоралар, профилактика тадбирларини кучайтириш, фуқароларнинг ҳуқуқий маданиятини оширишга оид ва аҳолининг саволлари бўйича тушунчалар берилди.\nФарғона шаҳар маъмурий суди раиси Солижон Қурбонов йўл ҳаракатида қайд этилаётган ҳуқуқбузарликлар ва уларга қўлланилаётган чора-тадбирларни атрофлича мисоллар билан изоҳлаб берди. Жумладан, маъмурий жавобгарлик тўғрисидаги Кодекснинг 131- моддаси 1-2 қисми яъни маст ҳолатда автоулов бошқариш бўйича вилоятда ўтган 4 ой давомида 168 та ҳолат қайд этилди. Бу ҳолат Фарғона шаҳрида 50 тани ташкил этди.\nСуд раиси ўз нутқида ҳайдовчининг ҳуқуқ ва мажбуриятлари ҳақида ҳам батафсил тўхталди. Йўл ҳаракати қоидаларини бузганлик учун жазо чоралари, транспорт воситаларининг ёки бошқа мол-мулкларнинг шикастлаши ва бу жараёнларнинг қонуний ҳал этилиши бўйича кенг тушунчалар берди.\n« Олимпиадага йўлланма


13:59 / 10.04.2019 25452\nЧеченистонга ишлаш учун келган Ўзбекистоннинг олти нафар фуқароси маҳаллий аҳоли вакилларидан бири томонидан қулликда сақланган. У ўзбекистонликларни Пролетарский қишлоғи яқинидаги (Грозний аэропортидан 15 км) фермада ушлаб турган.\nЎзбекистоннинг икки нафар фуқароси чеченистонлик фермер қуллигида жорий йилнинг январь ойидан бўлган, яна тўрт нафари - март ўрталаридан бошлаб, дея хабар берди «Кавказ.Реалии»га «Альтернатива» ташкилотининг қуллик муаммолари билан ишловчи ходими Алексей Никитин.\nИкки ўзбек - аввалроқ келганлар - касалликка чалинган, аммо уларга тиббий ёрдам кўрсатилмаган.\n«Қариндошларнинг сўзига кўра, фермер мунтазам равишда ўз ишчиларини калтаклаган ва қочишга уринишса, уларни ўлдириши билан қўрқитган», - деди суҳбатдош. Иш ҳақи ҳақида гап ҳам бўлмаган, одамлар бепул ишлашган ва кам овқатланишган.\n«Кеча фермер уларга паспортларни қайтариб берди ва таксида Краснодарга жўнатиб юборди. Афтидан, у бу иш ошкор бўлганини сезиб қолган ва уларни узоқроққа кетказиб юборишга қарор қилган. Пулларини бермаган. Қариндошлари уларга йўл учун пул юборишди, эртага ватанларига қайтиб кетиши керак», - дея таъкидлаб ўтди Никитин.\nПетербургда жароҳатланган ўзбекистонлик аёл ҳақида расмий маълумот берилди\nМальта ҳукумати бортида мигрантлар бўлган кеманинг портга киришига рухсат бермади


Абрамов жамоасида ҳаммаси жойида, бир жиҳатдан ташқари... Ашурматовдан тактик хилма-хиллик, аммо ғалаба учун эмас / CHAMPIONAT.asia\nАбрамов жамоасида ҳаммаси жойида, бир жиҳатдан ташқари... Ашурматовдан тактик хилма-хиллик, аммо ғалаба учун эмас\n14 июн 14:53\nТеглар : Вадим Абрамов Қўқон-1912 СуперлигаБахтиёр Ашурматов БунёдкорРасул ЙўлдошевҲумоюн Муртазоев\nҚайта бошланган Суперлигада иккита ўйинни ўтказиб улгурдик.\nХўш, ундан таассуротлар қандай? Қуйида "Бунёдкор" ҳамда "Қўқон-1912" жамоалари ўртасидаги учрашувга тўхталиб ўтамиз.\nАбрамов жамоасида ҳаммаси жойида, бир жиҳатдан ташқари...\nВадим Абрамов учрашувга 4-2-3-1 тактик схемасини танлади. Ёш ярим ҳимоячи Расул Йўлдошев марказда Лутфулла Тўраевга тандем бўлиб ҳаракат қилган бўлса, мавсум бошида ОЧЛ саралаши доирасидаги ўйинда туркманистонлик Селим Нурмурадов бу сафар ҳужумчи ортида тушди. Қанотларда эса Жалолиддинов ва Тўхтасинов.\n"Қалдирғочлар" дастлабки дақиқаларданоқ учрашув назоратини ўз қўлларига олишди. Жамоа тўп билан рақибдан кўра анча кўп муомала қилди, позицион ҳужумлар уюштиришга интилди. Дастлабки 15 дақиқаликда Тўхтасинов чап қанотда бир неча бор эркинлик ва жарима майдончасига тўп узатиш учун етарлича вақтга эга бўлди. Ўнг қанотда эса Жалолиддинов тўп билан ва тўпсиз марказга ҳаракатланиши эвазига қанотдаги шериги Аҳмадалиевга бир неча бор бўш худуд очиб беришга муваффақ бўлди. Гарчи, Аҳмадалиев ўша вазиятларни бирортасида ҳам кескин вазият ярата олмаган бўлсада, меҳмонлар устози қанотлардаги бўшлиқни ёпиши керак эди. Ашурматов буни уддалай олди, фақат бу ҳақда пастроқда тўхталаман.\nБеллашувнинг 4-дақиқасида Селим Нурмурадовнинг ажойиб пасидан кейин Ҳумоюн Муртазоев 11 метрлик нуқта олдида ҳеч ким ҳалал бермаётган вазиятда гол ура олмади. Унинг зарбасини "Қўқон-1912" кипери Музаффар Абдуллаев оёқлари билан қайтарди ва жамоасини муқаррар голдан қутқарди. Агар кеча мезбонлар ғалабани қўлга кирита олмаганларида энг кўп айбдорликни айнан Муртазоев ҳис қилган бўларди. Унинг бахтига жамоаси бир амаллаб 3 очкони қўлга киритди.\nРақиб чуқур ҳимояга ётиб олганидан кейин "Бунёдкор"нинг ўйини бироз бўғилди. Жамоа рақиб жарима майдонигача бўлган худудда устунлик қилди, паслар яхши, ўйланган комбинацияларни ижро этишга уринишди, ҳар бир тўп учун меҳмонлардан кўра кўпроқ хоҳиш билан курашишди. Бир қарашда Абрамов жамоасида ҳаммаси жойидадек кўринади, аммо.. Энг муҳим жиҳатлардан бирида яхшигина муаммолар кўзга ташланди. Ҳужумлар ва комбинацияларни якунлаб қўя олмади футболчилар, ҳужумларда якун йўқ. Боз устига, жарима майдони ташқарисидан ҳам зарбалар кам берилди. 1-бўлимда Тўраев ва Нурмурадовдан биттадан ноаниқ зарба кўрдик, бўлди. Мураббийлар яқин орадаги ўйинлар олдидан айнан ҳужумларни якунлаш ва узоқдан зарбалар бериш устида кўпроқ ишлашса керак.\nЮқоридаги мавжуд муаммоларга қарамай, Абрамов шогирдларини рестартга рақибдан анча яхшироқ тайёрлай олибди. Майдоннинг дастлабки икки қисмидаги ўйин "картинкаси" яхши, фақат учинчи (рақиб жарима майдони томондаги) худуддаги ҳаракатлар устида ишланиши лозим. Мезбонлар тўпни назорат қилишлари ва ўз ўйинлари билан рақиб мураббийларини тактикани алмаштиришга мажбур қила олишди. Буни учрашувдан кейинги матбуот анжуманида қўқонликлар бош мураббийи Бахтиёр Ашурматов ҳам тан олди.\nКеча Абрамов 19 ёшли (октябрда 20 ёшга тўлади) Расул Йўлдошевни асосий таркибда туширди. Йўлдошев марказда Лутфулла Тўраев билан тандем ҳосил қилди. Ёш футболчи ўзини жуда яхши томонлама кўрсата олди. Совуққон, ҳотиржам, тўп билан жуда яхши ўйнади, паслари ҳам ёмон эмас ва ажойиб чап оёққа эга. Бежизга кеча "Championat.asia" экперти Леонид Кошелев уни "Man of the match" деб атамади.\nАшурматовдан тактик хилма-хиллик. Аммо ғалаба учун эмас, дуранг учун\nБахтиёр Ашурматов ўйинни 4-4-2 тактик схемасида бошлади. Мурод Холмуҳаммедов ўнг қанот ҳимояда, Суҳроб Бердиев ва Аваз Маматхўжаев қанот ярим ҳимоясида, Шоҳназар Норбеков ҳамда Филип Райевац ҳужумда ҳаракатланди. Ойбек Рустамов - Қувондиқ Рўзиев жуфтлиги марказга жавобгар бўлди.\nБаъзида вазиятга қараб "Қўқон-1912" футболчилари 4-2-3-1 схемаси кўринишида жойлашиб ҳаракат қилишди. Бунда Норбеков ҳужумчи ортига тушиб олди. Бу ҳолат айрим эпизодлардагина кўзга ташланди.\nЮқорироқда ёзганимдек дастлабки 15 дақиқаликда "Бунёдкор" футболчилари қанотларда бўш худуд ва вазият яратиш учун етарлича вақтга эга бўлишди. Ашурматов эса бунинг эчимини аъло даражада топа олди. Яъни, тахминан 20-дақиқалардан 3 нафар марказий ҳимоячи тактик схемасига ўтилди. Бунда Холмуҳаммедов ўнгроқдаги марказий ҳимоячи ролига ўтган бўлса, Маматхўжаев ўнг қанот ҳимояга кўчди. Норбеков эса ҳужумдан қанотга ўтди.\nАслида бу 3-4-2-1 схемаси бўлиши керак эди. Аммо, "Қўқон-1912" мураббийлари бор эътиборни ҳимояга қаратишгани боис бу схема улар ижросида 5-2-2-1га айланди десак ҳам бўлади.\nШу тариқа, меҳмонлар ҳимояси зичлашди ва рақибларда олдинги дақиқалардаги каби етарлича бўш зоналар бўлмади. Лекин, бу қарор билан Ашурматов қолган вақтни қарши ҳужумларга таяниб ўйнашини ошкор қилгандек бўлди. У рақиб устунлик қилаётганини ва назоратни бериб қўйганини сезиб ҳимояланишга ва омадини қарши ҳужумлардан излашга ўтди. Мана шундай ҳужумлардан бирида Бердиевнинг чап томондан кириб бориб ерлатиб тепган тўпини Абдужалилов ушлаб олди.\nБиринчи бўлимни ўзида бир-бирига умуман ўхшаш бўлмаган иккита тактикада ўйнаган "Қўқон-1912" иккинчи 45 дақиқаликка учинчи схемада тушиб келди. Ашурматов энди 4-3-3 схемасига ўтиб олди. Бунда М.Холмуҳаммедов таянч ярим ҳимоячиси вазифасини бажара бошлади. Ўнг қанот ҳимояда А.Маматхўжаев ҳаракат қилди, Қ.Рўзиев ва О.Рустамов эса бироз олдинроққа, майдон марказига силжишди. 65-дақиқада Райевац ўрнига Юкуба Бамба тушганидан кейин жойлашувлар яна ўзгарди. Энди Қувондиқ ўнг қанот ярим ҳимояга ўтди, Бамба эса марказга тушди.\nАслида меҳмонлар 4-3-3 ўйнай бошлашган эрсада, асосий ғоя ҳимоя бўлгани сабаб Қувондиқ бироз орқароққа тушди ва рақибнинг позицион ҳужумлари пайтида лотерал вазифасини бажарди. Бу пайтда Маматхўжаев ҳимояда марказроққа бироз силжиб тўп тепди. Рўзиев орқароққа тушган вазиятларда Норбеков унинг ўрнига ўнгроққа тушиб ўйнади. Чап қанотдаги С.Бердиев бироз марказроққа силжиган эпизодларда Бамба унинг жойига, чапроққа сурилиб ўйнади. Буларнинг барчасини схемада кўрсатиб чиқдим. Яна такрорлайман, аслида қўқонликлар 4-3-3 ўйнашди. Схемада чизиқлар ёрдамида кўрсатиб ўтилган ҳолатлар эса айрим эпизодларда кўзга ташланди. Умумий олганда эса жамоа бўлимни 4 ҳимоячи билан ўтказди.\nОчиғи, Ашурматовнинг учрашув давомида тактика ва ўйинчиларнинг майдондаги жойлашувини бунчалик тез-тез алмаштираётганини кўриб уни ўзимча олқишлаб қўйдим. Лекин, бу ҳаракатлар ва хилма-хиллик ўйинни ютиш учун эмас, балки дурангга эришиш учун қилинди. Агар, бунақанги турфа хиллик 3 очко йўлида амалга оширилганида ва ўша очколар қўлга киритилганида шахсан ўзим олдиндан Ашурматовни тур мураббий деб эътироф этган бўлардим. Шунга қарамай, кеча Ашурматовнинг тактик ўйинидан хурсанд бўлдим.\nДурангга мос ўйин\n"Бунёдкор" таркибида шу куни қанот ҳимоячилари ҳужумларга актив тарзда қўшилишмади, айниқса биринчи бўлимда. Чап қанот ҳимояда ўйнаган Санжар Қодирқулов асосан тезкор Норбековни ёнида юрди ва унга қарши ҳужумларда қочиб кетиш имконини бермади. Ўнг қанотдаги Дилшод Аҳмадалиев эса бир неча бор Л.Тўраевнинг марказдан ўнг қанотга узатган яхши пасларини кўкка совурди. Иккинчи бўлимга келиб Дилшод активлашди.\n"Қўқон-1912"да Ашурматов Мурод Холмуҳаммедовни 90 дақиқа давомида учта жойда ўйнатди. Учрашувни ўнг қанот ҳимояда бошлаган Мурод 20 дақиқадан кейин марказий ҳимояга ўтди, иккинчи бўлимни эса ягона таянч ярим ҳимоячиси сифатида ўтказди. Ҳақиқий универсал ўйинчи, бундай футболчиларни мураббий жуда қадрлайди. Масалан, МЮда яқин йилларда ҳам Эшли Янг шундай эди, "Барселона"да Серхи Роберто, "Ливерпуль"да Жеймс Милнер "универсал аскар".\nКеча "Бунёдкор" ўйинни назорат қилди, аммо ҳужумларини якунлай олмади. "Қўқон-1912" эса баҳс аввалидан ташаббусни рақибга бериб қўйди ва дурангга эришиш учун бир неча бор тактикани ўзгартирди. Бу билан меҳмонлар 1 очкога муносиб бўлишди, аммо биргина хато уларга қимматга тушди. Дурангга мос ўйинда "қалдирғочлар"га омад кулиб боқди.


Бурун нега ундай эканмиз? Энди нега бундай бўлдик? « Ўзбекистон Халқ Ҳаракати\nБурун нега ундай эканмиз? Энди нега бундай бўлдик?\n12 March 2016 - 4:00\nТУРКИСТОН ҚАЙҒУСИ — 18\nЯна ўз сўзимизга қайтайлик. Юқорида айтилганича Шодмон ҳожим қишлоғи Кичик Кеменга келганимизда, кутишиб турган қирғизлар бизни қарши олдилар. Яйловдан қайтган қалин эл оралаб, тун бўйи юрганимизча тонгга яқин бир ерга келиб тушдик. Бироз ухлаб эс олган сўнггида, у ердан отланиб кун бўйи юрганимизча, ахир пешин кезида қалин қарағай ичида тикилган бир қирғизнинг уйига келдик. Бу эса бизни кутиб турган Назарқул деган сафар йўлдошимизнинг уйи экан. Бизни бу ерга қўндириб, ўзи орқада қолмиш уйларни кўчириб келмоқчи бўлиб, уч тўрт йигитлар билан тун қатор қилиб кетди.\nЭртаси қуёш кўтарилган кезда эдиким, бирор юз оилалик қирғизлар бола чақалари билан енгил юкларини олган, бошқа мол-чорваларини, тикилган уйларини қолдириб, ёлғизгина уюрлари билан йилқиларини ҳайдашган ҳолда етиб келдилар. Хитой ерларида пул бўлғудек нарсалар билан ҳуржин халашлари тўлдирилмиш эди. Кўпчилиги бола чақа, хотин қизлардан тўпланган эди. Қандай ҳам бўлса, сафар суннатига мувофиқ Назарқулни сафар амири қилиб, ўзим бошлиқ олти одамни унга кенгашчи сайлаган сўнггида, олди орқамизга мерган йигитлардан соқчилар белгилаб, йўлга тушдик.\nИчимизда икки беш отар, уч тўрт барданка, қолгани ов милтиқлари бўлиб, йигирмадан ошиқроқ қуролимиз бор эди. Шу юрганимизча Кўкқуйруқ ўзанини бўйлаб ўлтириб, орада уч қўниб, Чуй дарёсининг боши Оқсув, Челак деган икки ошув айрилишига етдик. Бу юрган еримиз йўлсиз бўлиб, бўри юрмаган тоғу тош оралаб юришга тўғри келганликдан, тоғ сафарларида кўп юриб кўзи пишган етук йўлбошчи керак эди, бахтимизга қарши, ваъдалашган қоловуз (йўлбошчи) кишимиз келмай қолди.\nКелаётган йўлимизда биз билан қочган қирғизларнинг қўрада ётган қўйлари, эгасиз қолган молтоварлари, ускуналарига кўзимиз тушди. Инсон турмушига коммунистларнинг зулми шундайин ҳароблик келтирганини кўриб, кўнглимиз вайрон бўлганликдан кўз ёшларимизни артиб улгиролмадик.\nҚочган хабаримиз эл ичига тарқалгач, бизни қўлга тушириш учун олдимиздан чегара соқчиларини тўстириб, ортимиздан қирғиз коммунист отрядларини юбормиш эдилар. Биз қочқунлар уч кун ўзан бўйлаб юрганимизча, Оқсув ошуви остига келганимизда кетимиздан юборилган қирғиз коммунистлар аскарларининг қораси йироқдан кўриниб қолди. Орамизда бир оз отишувлар бўлиб, шу кечани соқлик билан ўтказдик. Етган еримиз улуғ тоғларга тақалган, ўнг қўлимиз Челак довони эди. Лекин бу довонларни ошиб, йўлларини кўрган бошчимиз бўлмағанликдан қайси бирига киришимизни билмай орсор (ҳайронликда) қолганимиз устига, қувғинчи тўсқинчилар олди орқамиздан ўрамиш эди. «Икки йўл келиб, қайси бирига киришни билмай қолган киши ўнг қўлига юрсин», деган Расулуллоҳ сўзини маслаҳат бердим эрса, бошқа сабаблар чиқиб бунга юришга тўғри келмади. Охири, сўл қўлдаги Челак довонидан ошиб олсак, қозоқ ерига тушиб, булардан қутулиб кетишимизни ўйлаб, шунга киришни тўхтам қилдик.\nЭртаси саҳарлаб остидан бир дарё суви тошиб чиқаётган улуғ тоғ бели устига чиқиб, шу ерга уч тўрт қуроллик қирғиз болаларидан қўйдик, ўзимиз кўпчилик қўш қулонларимиз (кўчгандаги юкимиз ва йилқиларимиз) билан бел (тоғ бағридан ўтиб) ошиб, ёлғизтуёқ кийиклар изи орқали юрганимизча булутга тиралган тўрт тоғ орасидаги сув ғазнаси (омбори) Кўккўл деган жойга тушдик. У ердан ўтиб, кўк муз оқ қордан бошқа ҳеч нарса кўринмаган, бош оёғи булутлар билан ўралган Челак довони остига келиб қўндик. Куз ҳавоси совуқ, қаттиқ қор учқунлаб турарди. Қор ўрталарида кўриниб қолган қора тошлар орасида боши чиқиб турган бир турлик ўсимликлардан бошқа ўтин топилмайдиган шундай қисмчилик жойларда қирғиз хотинлари ош овқат тайёр қилишди. Буларнинг эпчиллиги мени ҳайратда қолдирди.\nПайғамбаримиз саллаллоҳу алайҳи васалламнинг «Ҳар ким эрса бир нарсага боғланиб яратилганликдан ул нарса унга осонлашади, ҳар ишни ўз эгасига топширингларким, ишинглар енгиллашади», деган ҳикматлик сўзларининг сирларини шунда тушунган эдим. Айниқса, ўз дўстларимиздан Абиш, Ҳайдарали уларнинг хотинлари Ойша, Ойқон бу эр хотинларнинг бу каби оғир йўллар, машаққатлик сафарларда менга кўрсатган ҳурматлари, қилган хизматларини эскариб, ҳаётим борича уларга раҳматлар айтиб дуо қилурман. Аллоҳ уларни раҳмат қилиб, жойлари жаннатда бўлсин!\nҚандағ ҳам бўлса, шу кечани қор-музлар орасидаги қора тошлар устида тонг оттирдик. Эртаси ойна устига тушган ёғду каби, қор муз устида ялтираб турган қуёш кўтарилди. Йўл билган, юз кўрган йўлбошчи кишимиз бўлмагач, энди нима қилишимиз керак? Хотин болалардан бошқа қари-ёш демай бутун эр кишилар баримиз отланиб, тоққа тирмашдик. Минг машаққат билан тоғ тепасига чиқиб қарасак, мўлжали уч чақирим келгудай, тоғ тескайини қор муз қопламиш эди. Мана шу ерда бирор юз киши яёв, отлиқ бўлиб, биздан илгари қочган кишилар йўл солган бўлсалар, шулар изидан юриб ўтармиз, деган умид билан шу куни эртадан кечгача йўл излаб из қидирдик. Бироқ бахтимизга қарши туёқ ёки оёқ изи тушган бирор нишон тополмагач, кечки совуққа қолиб, бўрон чопқунга учрамайлик деб, ночорлик билан ортимизга қайтдик.\nХудо ўнглаб, Кўккўл бели устига уч тўрт қуроллик қоровул қўйиб ўтган эдик, йўқ эрса орқамиздан қувиб келаётганлар изимизга тушиб устимиздан босар эканлар. Из қувиб келганлар бел устига чиққанда бизнинг қоровулларимиздан қаршилик кўриб, кетига қайтмиш эдилар. Шу билан икки қўниб муз тоғлар орасида йўл тополмай, овора бўлган сўнггида яна орқамизга қайтиб келдик. От уловларимиз чарчаб, ўзимиз қийналганимиздан бел устида бир икки кун эрув (дам олиш, ҳордиқ чиқариш) қилиб, шу орада икки кишини ер чорлаб (атрофни билиб келиш, разведка қилиш) келиш учун Оқсув довони томонга юбордик. Кетган кишиларимиз иккинчи куни тинчлик хабарини келтиргач, бу йўлнинг икки кунлик олислиги бўлса ҳам, бошқа иложи бўлмаганликдан шунга киришга мажбур бўлдик.\nЭл яйловдан кўчган кези, йўллар жимжит, иссиқ совуқ орасида ҳаво очиқ бўлиб, тинчлик билан Оқсув довонини ошиб, келишган кенг бир яйловга тушдик. Бу ерга киргач қирга, теварак тўрт томонга кўз солдим эрса, ўтмишдаги эркинлик қўйнида кун кечирган ўрозлик ўғуз уриғи Эдиқут эли у тоғдан бу тоғга, у сойдан бу сойга ер танлаб, кўчиб юрганлари эсимга тушиб хаёл денгизига чўмдим. Кенг юзлик саболарда (ёғоч тоғораларда, идишларда) кўпириб ётган қимизни қизил кўкарларга (ёғоч бокалларга) қуйиб ичганлари, қўй-қўзи этлари кўнгилларига теккач, қулун (бия боласи) сўйиб ейишга киришган кунлари кўз олдимга келиб, ҳайронликда қолдим. Бир оз бўлса ҳам эркинлик оламига чиққандек бўлиб, ҳордиқ чиқариш учун бу ўринда икки кун эрув қилиб тўхтагандан сўнгра, Тойсоврун, Бойсоврун деган яйловлардан ҳали эл кўчмаган экан, кечалаб тун қоронғусида у ердан ўтиб, Жилақарағай довони остидаги қалин қарағайзор ичига кириб қўндик.\nБизнинг бу юрган ерларимиз Туркистон бешиги, Ўғузхон пойтахти аталган Иссиқкўл ўлкасининг шимол томонидаги Тян-Шан тоғларининг тармоқлари эди. Бу ерга келиш олдида ёға бошлаган қор, ёмғир тун бўйи тўхтамай ёққан бўлса ҳам, ҳар туп қарағай бир қирғиз ўтовидек бўлиб, тубига тушган мусофир меҳмонларни қор ёмғир ҳужумларидан ўз оиласидек асрамиш эди. Эртаси ҳаво очилиб кун кўтарилгач, бу ердан кўчиб шимол томонга қараб, тоғдан тоғга оша от тортиб юрганимизча, боши кўринмай туман билан чирмалган, бир улуғ тоғ тубига етдик. Шу ерга келганимизда ҳаво бузилиб қор ура бошлаб, ёлғизоёқ келаётган йўлимиз юзи ёпилиб, қаёқка юришимизни билолмай тўхталиб қолдик.\nҚирғиз йигитлари эса яёвлаб, тоғ юзига тирмашиб, йўл излашгани турдилар. Борган сайин қор ёғиши қаттиқлашганликдан кўз қоплаган буроша (бўрон, қаттиқ шамол) бўлиб, йўл излашган йигитларимиз бир бирларини кўролмай қолишди. Бунинг устига ёлғизоёқ йўл устида узундан узун туриб қолганимиздан, отларимизнинг бели толиб ёта бошлади. Қарасак, кун тушдан оғиб боради. Агар шу ўрталарда кечалаб қолар эканмиз, ўзимиз ва от уловимиз учун қаттиқ қийинчиликлар туғилишини ўйлаб, сафарда орқага юриш яхши бўлмаса ҳам, бошқа иложи топилмагач, ночор кери (орқага) қайтишга мажбур бўлдик. Босган изимизга қайтиб, қорбўрон ичида олти соат чамаси юрганимиз сўнггида кўз қорайиб, гугум тушгандан кейин ҳориб-чарчаб, зўрға эрталабки кўчган қалин қарағай остига кириб омон қолдик.\nБу каби кўрилмаган улуғ довон йўлларини ошиб ўтишга етук йўлбошчи лозим экан. Шундай одамни топиб келтириш учун шу ерлик элга алоқалик бир кишини уларга кечалаб юбордик. Эртаси куни ҳаво очиқ бўлиб, кўзгудек кўринган булутга тиралган буюк қор тоғларини ялтиратган ҳолда қуёш кўтарилмиш эди. Шу чоғда қоловуз ҳам етиб келгани учун баримиз суюнганимизча унга эргашиб йўлга тушдик. Кечаги адашган жойларимиздан олиб ўтиб, от тиззасига келган қор ичида кўрам тошлар оралаган ҳолда синчиклаб юриб, йўл топган йўлбошчимиз қирғиз чолга офаринлар айтиб, уни бек олқишлар эдик. Шундай қилиб, Жилақарағай довонидаги қор тоғларини омонлик билан ошиб, у томони Челак, Толғор яйловларига тушиб, икки кун эрув қилдик.\nШу ерга келганимизда отақли қоловузлардан қирғиз Қўйчи ботир қочоқларга ёрдам етказиш учун Ғулжадан чиқиб, олдимизда икки кунлик Қудурғу деган ерга келган хабарини англадик. Бу киши эса беш-ўн қуроллик йигитлари билан йўл тополмай юрган қочқунларни Ғулжа томонига ўтказиб, шу касб орқалик фойдаланиб юрган қора ботирлардан экан. «Қоракўл шаҳар соқчилари хабар топмай туриб, чегарадан ўтишимиз керак, кечикканнинг хатари кўп, тезлик билан етказиб келинглар», деб қуроллик икки йигитни бизга юбормиш эди. Йўлда қўшилган қирғиз йўлдошларимизнинг орқада келаётганларини кутишга тўғри келганликдан шу ерда икки кун туришга мажбур бўлдик. Шунга кўра Қўйчи ботирдан биз боргунимизча кутиб туришни ўтиниб сўраб, тортуқ йўсинида унга бир семиз бия юбордик. Қудурғу тоғи бетида тўп қарағай тагида бизни кутиб олишга қаттиқ ваъда беришиб, бия етаклаган ҳолда бу икки йигит бизга хўш айтиб қайтди. Шу билан икки тун ўтказиб улар ортидан биз ҳам йўлга тушдик.\nРаҳмсиз, кучлик душманлар чангалига тушишдан қўрқиб, улуғ тоғларга сиғинган йиғинди бир тўда мазлум ожизлар қаторида ўзимнинг кетаётганимни кўриб, бу хунук манзарадан қаттиқ таъсирланмиш эдим. Бир даврларда бутун дунёни найзаси учида ўйнатган турк ўғлонлари, бугунки кунда бургутдан қочган тулкига ўхшаб қолдилар. Қочар жойини, кирар тешигини тoполмайдилар. Бурун нега ундай эканмиз? Энди нега бундай бўлдик? Мана бунинг сабабларини текшириб, аниқлаб билганимиздан кейин, унинг чорасига киришмоғимиз керак. Бизнинг ишончимиз 6у дунё, у дунё бўлиб, охират кунига иймон келтирамиз.


Республикамизда нефт истеъмоли ҳажми ошди / Ўзбекистон янгиликлари, энг сўнгги хабарлар\nРеспубликамизда нефт истеъмоли ҳажми ошди\n17 июн 2013, 15:09 1517 кўрилди\nБерилган маълумотларга кўра, мамлакатимизда нефт истеъмоли ҳажми 2011 йилга нисбатан 2,1 %га, яъни 3,9 млн. тоннага ўсди.\nБундан ташқари, мамлакатимиз ичкарисида нефт истеъмоли 24 соат давомида ўртача 82 минг баррелни ташкил қилган. Бир йил муқаддам бу рақам 80 минг баррелга тенг эди.\nЎтган йили Ўзбекистонда 56,9 млрд. кубметр табиий газ қазиб олинган, бу 2011 йилги кўрсаткичдан 0,4% га камдир. Шу билан бирга, газ истеъмоли 47,9 млрд. кубметрни ташкил қилди (2,8% га кам).\nТаъкидлаш жоизки, Ўзбекистонда углеводородларни қазиб олиш ва қайта ишлаш бўйича миллий оператор «Ўзбекнефтгаз» МХК йилига 70 млрд. кубметргача табий газ ва 8 млн.тоннагача суюқ углеводородлар қазиб олиш қувватига эга.\nХолдинг берган маълумотларга кўра, 2013 йилнинг 1 январ ҳолатига углеводород заҳиралари 2,52 млрд. тонна ёқилғини, унинг 65% эса газ заҳираларигатўғри келган.


2019 йилни Туронбанк ижобий ўзгаришлар билан якунлади - «Туронбанк» АТБ\n2019 йилни Туронбанк ижобий ўзгаришлар билан якунлади\nЯнгиланган сана: 18 Феврал 2020, 17:52\nЙиллар давомида тобланган тажриба ўз сўзини айтди\nКейинги йилларда мамлакатимизда барча соҳалар қатори банк-молия тизими ҳам жадаллик билан равнақ топиб бормоқда. Ушбу соҳа вакиллари халқ ичига кириб, уларнинг орзу-ҳаваслари, яшаш тарзи билан яқиндан танишмоқда. Энг муҳими, уларга имтиёзли кредитлар ҳамда бошқа молиявий хизматлар таклиф этилмоқда. Бундан руҳланган юртдошларимиз ўзларининг тадбиркорлик фаолиятларини бошлаб, халқимиз фаровонлиги ва юртимиз тараққиёти йўлида меҳнат қилиб келмоқда. Ушбу жараёнларда “Туронбанк” АТБнинг ўрни ва салоҳияти ҳам кундан кун юксалиб, ишбилармон юртдошларимизнинг энг яқин кўмакчиси ва суянчига айланиб бормоқда.\nВақт давомида синалган ишонч!\nСўнгги йилларда банк-молия тизимини янада ислоҳ қилиш, аҳолига ҳар жиҳатдан замонавий хизмат кўрсатиш борасида қатор ижобий ишлар амалга оширилди. Хусусан, соҳага ҳозирги замонда бозор механизмларини кенг татбиқ этиш, хусусий ва хорижий капитал ҳисобидан давлат банклари улушини босқичма-босқич камайтириш, кредитлаш сифати ва маданиятини ҳар томонлама юксалтириш, янги молиявий инструментларни ишга тушириш ва илғор ахборот технологиялари асосида банк тизимини ривожлантиришга алоҳида эътибор қаратилмоқда.\nДавлатимиз раҳбари томонидан яратиб берилган имкониятлардан унумли фойдаланиб, мамлакатимиз молия бозорида ўз ўрнини тобора мустаҳкамлаб бораётган “Туронбанк” АТБ ҳам 2019 йилни кутилгандан-да ижобий натижалар билан якунлади. Яъни банк устав капиталини ошириш, ресурс базани мустаҳкамлаш, активлар сифатини яхшилаш, жалб қилинган маблағларни инвестиция мақсадларига, биринчи навбатда иқтисодиётнинг реал секторига йўналтиришга қаратилган самарали ишлар бажарилди.\nМолия муассасасининг жами капитали 2020 йил 1 январь ҳолатига 1,1 триллион сўмни ташкил этди. Бу эса ўтган йилнинг шу даврига нисбатан 198,4 миллиард сўмга ёки 22,2 фоизга ошганидан далолат беради. Шунингдек, банк активлари қарийб 6 триллион сўмга етганини катта мамнуният билан айтиш мумкин.\n“Туронбанк” АТБ кредити янги брендларга асос солмоқда\nБанкнинг 2019 йил давомидаги кредитлашга оид фаолияти иқтисодиётнинг устувор йўналишларини молиялаштиришга қаратилди. Хусусан, жорий йилнинг 1 январь ҳолатига банкнинг жами кредит қуйилмалари 4,26 триллион сўмни ташкил қилиб, шундан 365,03 миллиард сўми қисқа муддатли кредитлардан ва 3,9 триллион сўми узоқ муддатли кредитлар ҳиссасига тўғри келмоқда.\nЖами кредитлар қолдиғининг 3,8 триллион сўми (90,6 %) юридик шахслар ва юридик шахс бўлмаган тадбиркорлик субъектларига ва 402,2 миллиард сўми (9,4%) жисмоний шахсларга тўғри келмоқда. Юридик шахслар ва юридик шахс бўлмаган тадбиркорлик субъектларига ажратилган кредит қўйилмалари қолдиғининг 1,6 триллион сўми (37,1%) саноатга, 598,4 миллиард сўми (14,1%) қишлоқ хўжалигига, 198,1 миллиард сўми (4,6%) транспорт ва коммуникация соҳасига, 525,7 миллиард сўми (12,3%) қурилиш соҳасига, 390,6 миллиард сўми (9,2%) савдо соҳасига, 39,3 миллиард сўми (0,9%) уй-жой коммунал хизматлар кўрсатиш соҳасига ҳамда 529,7 миллиард сўми (12,4%) иқтисодиётнинг бошқа тармоқларига ажратилган.\nШу ўринда кичик бизнес ва тадбиркорликни қўллаб-қувватлаш бўйича олиб борилган ишларни ҳам келтириб ўтиш жоиз. Таҳлилларга кўра, “Туронбанк” АТБ томонидан ўтган 2019 йил давомида ишбилармонларга 1,9 триллион сўм кредит ажратилди. Ушбу жараёнда микрокредитлар ажратишни кенгайтиришга алоҳида эътибор қаратилиши натижасида жами ажратилган молиявий кўмакларнинг 230,2 миллиард сўми микрокредитлардан иборат бўлди.\nБундан ташқари, ўтган йилда иқтисодиётнинг реал секторини қўллаб-қувватлаш мақсадида технологик ускуна, хом ашё ва материаллар сотиб олиш учун ҳам озиқ-овқат маҳсулотлари ишлаб чиқарувчиларга 435,6 миллиард сўм, ноозиқ овқат маҳсулотлар ишлаб чиқарувчиларга эса 314,4 миллиард сўм кредит маблағлари ажратилди. Қолаверса, кўрилаётган даврда аёллар тадбиркорлигини молиявий қўллаб-қувватлаш мақсадида 147,1 миллиард сўм, оилавий тадбиркорлик ва ҳунармандчиликни ривожлантиришга 64,0 миллиард сўмлик кредитлар ажратилди.\nИнвестицион лойиҳаларни молиялаштириш — устувор мақсад\n“Туронбанк” АТБ мижозларга янада каттароқ ҳажмдаги молиявий амалиётларни кўрсатиш стратегиясини ишлаб чиқди ва бу орқали рентабелликнинг барқарор даражасига эришиб, хатарларни бошқариш тизимини оптималлаштирди. Натижада янги имиж яратишга эришган банк иқтисодиётнинг реал секторларини молиялаштириш ҳажмларини кенгайтириб, мижозлар сонини янада оширди.\n2019 йилда 202,0 миллион доллар миқдорида хорижий кредит линиялари маблағлари жалб қилинган бўлиб, шундан ҳукумат кафолати остида 130,5 миллион доллар, тўғридан-тўғри музокаралар натижасида эса 51,5 миллион АҚШ доллари ўзлаштирилди. Уларнинг манбалари эса Осиё тараққиёт банки, Жаҳон банки, Хитойнинг Эксимбанки, Халқаро қишлоқ хўжалигини ривожлантириш жамғармаси, “Газпромбанк”, Хусусий секторни ривожлантириш ва Халқаро ислом савдони молиялаштириш корпорациясидир.\nШу билан бирга, банк томонидан ҳукумат кафолати асосида Хитойнинг Экспорт-импорт банкидан 209,9 миллион АҚШ доллари миқдорида кредит маблағлари жалб қилинган бўлиб, мазкур лойиҳа доирасида маблағлар “Ўзбекгидроэнерго” АЖ таркибидаги 14 та ГЭСларни модернизация қилиш, янги кичик ГЭСларни қуриш мақсадлари учун 94,4 миллион АҚШ доллари ўзлаштирилди. Бир сўз билан айтганда, “Туронбанк” АТБ томонидан 2019 йилда жами 1,9 триллион сўм миқдорида инвестицион кредитлар ажратилди.\nБугунги кунда, банк томонидан 174 га ер майдонида лимон етиштиришга мўлжалланган замонавий иссиқхоналар ташкил этиш бўйича 60 та лойиҳага хорижий кредит линия маблағлари ҳисобидан 43,4 миллион доллари миқдорида кредит маблағлари ажратилди. Ўзбекистон Республикаси Президентининг ҳудудларга ташрифи ва кенгайтирилган тарзда ўтказилган мажлис баёнига мувофиқ юклатилган топшириқларга асосан ҳамда ҳудудларни ижтимоий-иқтисодий ривожлантириш дастурлари доирасида 2019 йилда жами 226 та лойиҳани молиялаштириш учун 656,6 миллиард сўм миқдорида банк кредити ажратилган.\nҲар бир оиланинг тадбиркорлигига қўшилган ҳисса\n“Туронбанк” АТБ аҳолини тадбиркорликка кенг жалб этиш, уларнинг бандлигини таъминлаш ҳамда ижтимоий қўллаб-қувватлаш мақсадида амалга оширган ишлари ҳақиқатан ҳам эътирофга лойиқ. Боиси “Ҳар бир оила — тадбиркор” дастури доирасида ўтган йил давомида аҳоли ва кичик бизнес субъектларига жами 157,1 миллиард сўмлик имтиёзли кредитлар ажратилди. Шундан, 312 нафар тадбиркорга 43,6 миллиард сўм, 7 116 нафар жисмоний шахсларга 113,5 миллиард сўмлик кредитлар берилди.\nУшбу 157,1 миллиард сўмлик имтиёзли кредитларнинг 1,3 миллиард сўми балиқчиликка, 23,4 миллиард сўми иссиқхона ташкил қилиш учун, 2,3 миллиард сўми қуёнчилик соҳасига, 17,9 миллиард сўми қуйчиликни ривожлантиришга, 13,8 миллиард сўми паррандачиликни ташкил қилишга, 16,4 миллиард сўми тикувчиликка, 1,6 миллиард сўми боғдорчилик соҳаси учун, 37,0 миллиард сўми ишлаб чиқаришни тараққий эттиришга, 5,3 миллиард сўми асаларичиликка, 36,9 миллиард сўми қорамолчилик соҳасига, 1,1 миллиард сўми эса бошқа йўналишларга йўналтирилди. Биргина бу эмас. Тадбиркорга маблағ ажратилгач, уларнинг ишлари токи ривож топгунича банкнинг диққат марказида бўлди. Ёйинки, тадбиркор етиштирган ҳамда ишлаб чиқарган маҳсулотларига юртимиз ва хориж борзорларидан харидор, бозор топишга кўмаклашди. Яна шуки, тадбиркор даромадга кирмагунча уларга кредит сўндиришнинг имтиёзли даври белгилаб берилди.\nИпотека, истеъмол ва аҳоли тадбиркорлиги йўлида эҳтиёжлар қондирилмоқда\nДавлатимиз раҳбарининг ҳудудларга амалга ошираётган ташрифлари чоғида берилаётган вазифалар ва Вазирлар Маҳкамасининг тегишли қарорларига асосан “Туронбанк” АТБ аҳоли фаровонлигини янада юксалтириш йўлида изчил ишларни амалга оширмоқда. Жумладан, ўтган йил давомида фуқароларга уй-жой сотиб олиш учун жами 75,0 миллиард сўм миқдорида молиявий кўмак берилди. Шундан 3,8 миллиард сўми “Ёш оила”лар ҳиссасига тўғри келади.\nШунингдек, юртдошларимизнинг эҳтиёжларини қондириш мақсадида тақдим этилган истеъмол кредитлари ҳам юқоридаги фикримизнинг мантиқий давомидир. 2019 йил якуни бўйича шу турдаги кредитни расмийлаштирган 3 719 нафар мижозга банк томонидан 74,5 миллиард сўмлик маблағлар ажратилди. Автотранспорт воситаларини харид қилиш истагида бўлганларга ҳам банк томонидан яқиндан кўмак кўрсатилиб, 553 нафар фуқаронинг орзусини рўёбга чиқарди. Уларга умумий миқдорда 32,7 миллиард сўмлик автокредитлар тақдим этилди.\nБундан ташқари, Президентимизнинг 2018 йил 23 мартдаги “Банк хизматлари оммабоплигини ошириш бўйича қўшимча чора-тадбирлар тўғрисида”ги қарори ижросини таъминлаш, аҳолига кўрсатиладиган хизмат турларини кенгайтириш мақсадида, 2019 йил давомида 4 341 нафар мижозга 25,6 миллиард сўм миқдорида (шундан 1 117 та мижозга жами 960,8 миллион сўм мобиль илова орқали онлайн тарзда) микроқарз ажратилди. Вазирлар Маҳкамасининг 2001 йил 26 июлдаги қарори билан тасдиқланган Низомга мувофиқ, олий ўқув юртларида тўлов-контракт асосида ўқиётган 871 нафар талабалар учун 5,1 миллиард сўм таълим кредитлари ажратилди. 2019 йил 30 декабрь ҳолатига кўра, таълим кредитлари қолдиғи 7,8 миллиард сўмни ташкил қилиб, йил бошига нисбатан 2,9 миллиард сўмга ошди.\nЧакана хизматларни ривожлантириш халқ розилигини олишнинг асосий омили\nМамлакатимизда банклараро рақобат шароитида аҳолига замонавий банк хизматларини кўрсатиш “Туронбанк” АТБнинг муҳим вазифаси ҳисобланади. Бу борада банк молия бозорининг энг жадал ривожланаётган сегменти, яъни чакана хизматларнинг сифати ва кўламини ошириш мақсадида, мижозларга тезкор ва қулай хизмат турларини таклиф этиб келмоқда. 2019 йил якуни бўйича бу йўналишда ҳам ижобий ўзгаришлар кузатилди.\n2020 йил 1 январ ҳолатига кўра, банк тизимида 38 та халқаро пул ўтказмалари шаҳобчаси фаолият кўрсатаётган бўлиб, улар орқали ўтган 12 ой давомида жами 237,3 миллион доллар миқдорида пул айланмаси бажарилди. 19 та конверсион бўлим ҳамда 26 та валюта айирбошлаш шаҳобчаси томонидан эса аҳолидан 89,8 миллион доллари қабул қилиниб, конверсиядан 5,4 миллион АҚШ доллари сотилди. Шунингдек, “Turonmobile” иловаси орқали ҳам 2019 йил давомида мижозларга 9,8 миллион долларлик конверсия амалиётлари бажарилди.\nНақд пулсиз ҳисоб-китобларни кенгайтириш самарадорликни оширади\nНақд пулсиз ҳисоб-китобларни кенгайтириш ва пластик карточкалар эмиссиясини кўпайтириш борасида ҳам Туронбанк томонидан қатор амалий чоралар кўрилди. Хусусан, 2019 йилда банк томонидан муомалага чиқарилган миллий валютадаги пластик карточкалар сони 603 081 донани ташкил этди. Шундан 7 550 таси юридик шахсларнинг корпоратив пластик карточкалари ва 5 687 донаси якка тартибдаги тадбиркорларга тегишли пластик карточкалардир. Қолаверса, ҳисобот даврида жисмоний шахслар учун муомалага чиқарилган пластик карточкаларнинг 55 039 донаси Humo тизимида ишловчи банк карталарини ташкил этмоқда.\nБундан ташқари, 2020 йил 1 январь ҳолатига Туронбанк тизимида VISA ва MasterCard халқаро пластик карточкалар тизимида 14 442 та пластик карточкалар эмиссия қилинган бўлиб, шундан, 6610 донаси VISA ва 7832 донаси MasterCard халқаро пластик карточкалари ҳисобланади. Улар орқали 14,89 миллион доллар миқдоридаги пул маблағлари конверсия орқали ҳамда 1,46 миллион доллари тўғридан-тўғри хорижий валютадаги пластик карталарга кирим қилинган.\nБундан ташқари, “Туронбанк” АТБ томонидан MasterCard халқаро пластик карточкалари йўлга қўйилганлиги муносабати билан, ушбу карталарни очишга мижозларни жалб қилиш ҳамда уларни рағбатлантириш мақсадида, ўзига хос акция ўтказилган бўлиб, мазкур акция натижаси бўйича турли хилдаги совғалар, жумладан, Нексия-3 русумидаги автомобиль ҳам ўз эгаларига топширилди. Шунингдек, 2019 йилнинг 15 августидан 1 декабрига қадар “Mastercard халқаро пластик картасидан фойдаланинг ва янги йил таътилини жанубий шарқий осиёнинг илиқ денгиз соҳилларида Туронбанк билан ўтказинг” номли акция ўтказилди ва 2 кишилик йўлланма ўз эгасини топди.\nЗамонавий банкомат ва инфокиосклар тезкор хизмат гарови\nЯна шуни қўшимча қилиш керакки, банк раҳбарияти нақд пул массасини қисқартириш мақсадида, бутун Республика миқёсида тўловларни қабул қилиш имконини берувчи 202 та 7/24 режимида ишловчи ўз-ўзига хизмат кўрсатиш инфокиоскасини жойлаштирди. Улар орқали коммунал тўловлар, уяли алоқа ва бошқа хизматлар учун ҳисоб-китобларни амалга ошириш мумкин. Бевосита пластик карточкаларга хизмат кўрсатиш бўйича эса 63 та Uzcard ҳамда 57 дона Humo банкоматлари ўрнатилди. Ҳозирги кунда, “Туронбанк” АТБ тизимида 28 та махсус валюта айирбошлаш функциясига эга бўлган банкоматлар ишлаб турган бўлиб, яна 35 таси харид қилинди ва жойларда аҳоли хизмати учун тақдим этилмоқда.\nАҳоли бўш пул маблағларини жалб қилиш бўйича фаоллик\nҲисобот даврида аҳолини бўш пул маблағларини банк кассаларига жалб қилиш ишлари ҳам жадаллаштирилди. 2020 йил 1 январь ҳолатига аҳоли омонатлари қолдиғи 522.7,6 миллиард сўмни ташкил этиб, йил бошига нисбатан 263 миллиард сўмга ёки 2 баробарга ўсди. Банк томонидан аҳолига қулай ва манфаатли бўлган миллий валютада “Мобил омонат”, “Онлайн омонат”, “Эксклюзив”, “Орзу онлайн”, “Хазина онлайн”, “Баҳор онлайн”, “Келажак”, “Имконият”, “Баҳор”, “Хазина”, “Орзу” ва “Барака” ҳамда хорижий валютада “Оптимал”, “Сармоя”, “Хамён”, “Мерос”, “Профит онлайн”, “Хамён онлайн” ва “Оптимал онлайн” омонатлари амалиётга жорий қилинган.\nЯна бир жиҳатни қўшимча қилмай иложимиз йўқ, Туронбанкнинг энг асосий мақсадларида кичик, ўрта ва чакана бизнесни тараққий эттириш ва хизматлар сифатини янада такомиллаштириш энг устуворларидандир. Шунинг учун ҳам ўтган вақт давомида ҳудудларда замонавий, ихчам, қулай кўринишдаги 20 та “банк хизматлари офис”лари ташкил этилди. Насиб этса, жорий йилда уларнинг сонини 100 тага етказиш режалаштирилган. Уларда эса аҳолига тезкор хизмат кўрсатиш билан бирга 24/7 тизимида ишловчи автоматлаштирилган миллий ва хорижий валютадаги банкомат ва инфокиоскларни ҳам ўрни аҳамиятлидир.\nМасофавий хизматларни кўрсатишда янги ноу-хаулар\nИлғор ахборот технологияларидан кенг фойдаланган ҳолда яратилган «Корпоратив интернет-банкинг», «Мобиль банкнинг» ва жисмоний шахслар учун мўжалланган «My Turon» мобиль иловалари фойдаланувчиларга тақдим этилган. Ушбу тизимлар 2019 йил давомида мижозларнинг талаб ва истаклари асосида янги функционал имкониятлар билан бойитиб борилди. Юридик шахслар учун мўлжалланган «Корпоратив интернет-банкинг» иловаси орқали конвертацияга буюрма бериш, конверсия амалиётларини ўтказиш мумкин.\nШунингдек, жисмоний шахсларга «My Turon» мобиль иловаси орқали Visa ва Master Card халқаро тўлов карталарини очган ҳолда “онлайн” режимда исталган вақтда конверсия амалиётларини ўтказиш, банк депозитларига маблағлар киритиш, кредитларни сўндириш, коммунал, бюджет, солиқ, алоқа, интернет ва бошқа кўплаб хизматлар учун тўловларни ўтказиш имкониятлари яратилган. Қолаверса, Master Card халқаро тўлов карталаридан ҳам конверсия ва қайта конверсия қилиш амалиёти йўлга қўйилди. Ҳисобот даврида шунингдек ушбу мобил иловага HUMO пластик карталари орқали картадан картага, шу жумладан Uzkard тизими карталарига пул маблағларини ўтказиш ҳамда тўловларни амалга ошириш функциялари қўшилди.\n«My Turon» мобиль иловасини Марказий банки қошида ташкил этилган QR-Online тизими билан боғлаш ишлари амалга оширилди. Бундан ташқари, «My Turon» мобиль иловасининг Web талқини (версия) яратилиб, ишга туширилди. Жисмоний шахсларга «My Turon» мобиль иловасига киритилган янги «Optimal-online», «Profit-online» ва «Оnline ҳамён» каби омонатларга маблағларни қўйиш имкониятлари яратилди.\nАмалга оширилган ишлар натижаси мижозлар сонининг ошишига олиб келди\n2020 йил 1 январь ҳолатига жами юридик шахслар сони 23 973 нафарни ташкил этди. Бундан ташқари, тизимда жами 720 316 нафар жисмоний шахсларга хизмат кўрсатиб келинаётган бўлиб, шундан омонатчилар 156 801 нафарга, пластик карточка эгалари эса 563 515 нафарга етди. Қолаверса, ҳисобот даврида 6 095 тадан ортиқ юридик шахслар ўз ҳисобрақамларини очган бўлиб, бундан 384 таси юқори пул айланмасига эга бўлган корпоратив мижозлар ҳисобланади.\nАҳамиятли жиҳати шундаки, келтирилган рақамларнинг ижроси ўзи билан бирга яъни халқимизнинг ҳаётида ўз аксини топмоқда. Кимдир ўз томорқасидан фойда олишни бошлаган бўлса, яна кимдир фермер хўжалигини кенгайтирди, бошқалар эса кичик заводини катта бир кластерга айлантириб, қўшни давлатларга маҳаллий маҳсулотларни экспорт қилишни бошлаб юборган. Бу эса Туронбанк иқтисодиётимизни мутлақо янги асосда ташкил этиш ва янада эркинлаштириш, ишлаб чиқаришни модернизация ва диверсификация қилиш жараёнларида фаол иштирок этаётганидан далолат беради.\nБир сўз билан айтганда, Туронбанк халқимизни тадбиркорликка, ишбилармонликка ўргатиш билан бирга уларнинг ишончли молиявий ҳамроҳига ҳам айланиб улгурди. Президентимиз таъбири билан айтганда, тадбиркор бой бўлса, халқ ҳам, давлат ҳам бой бўлади.\nАвтор: кўрсатилмаган / Манба: кўрсатилмаган / Кўришлар: 337\nУстоз ва мураббийлар куни муборак бўсин!\nТуронбанк ва «Золотая корона»дан акция!\nМБ курси - 29.09.2020 дан маълумотлар\nСотиб олиш/Сотиш - 29.09.2020 09:00 дан маълумотлар\n1220 Ягона телефон-маркази (Узлуксиз)\n30 Сентябр 2020, 23:49 (GMT+5)


Ольга Павук: Сайловлар уюшқоқлик билан ўтмоқда\nАмерика Қўшма Штатларининг Халқаро стратегик тадқиқотлар уюшмаси президенти Грегори Купли Оролбўйида бўлиб, сайлов жараёнлари билан танишди.\nҚирғизистоннинг “Кабар” миллий ахборот агентлиги Бош директори Кубаничбек Таабалдиев Бухорода сайлов жараёнлари билан танишди.\nРоберт СЕКУТА: Жомбойликларнинг уюшқоқлиги, фаоллиги таҳсинга сазовор\nҚонунчилик палатаси ва ҳудудий кенгашлар депутатлиги учун ўтказилаётган сайловлар қизғин тус олди. Кун ярмидаёқ умумий сайловчиларнинг 40 фоиздан ортиғи овоз бериб улгурди. Бу ўз навбатида, халқимизнинг сиёсий жараёнга бефарқ эмаслиги, сайловларнинг юқори савияда, уюшқоқлик билан ташкил этилганидан дарак беради. Буни мамлакатимизда бўлиб турган халқаро кузатувчи, экспертлар ҳам тасдиқлаяпти.\nКЕУН ЖУНГ БУ: ЁШЛАРНИНГ ЎЗГАЧА ФАОЛЛИГИНИ КЎРИБ, ХУРСАНД БЎЛДИМ\nЎзбекистон Республикаси Олий Мажлиси Қонунчилик палатаси, халқ депутатлари вилоят, шаҳар ва туман кенгашларига бўлиб ўтаётган сайлов жараёнини кузатиш мақсадида Жанубий Кореялик халқаро кузатувчи, вилоят ҳокимининг инвестиция ва ташқи савдо масалалари бўйича маслаҳатчиси жаноб Кеун Жунг Бу Қарши шаҳридаги бир нечта сайлов участкасига ташриф буюрди ҳамда сайлов участкаларидаги жараёнлар билан танишиб, ташкилотчилик даражаси ва сайловчилар фаоллигини юқори баҳолади.\nХалқаро миссиялар вакиллари сайловни фаол кузатмоқда\nСамарқандда ўтаётган сайлов жараёнларида халқаро кузатувчилар ҳам фаол қатнашмоқда.\nСайловларнинг конституциявий-ҳуқуқий асосларига оид халқаро конференция\nТошкентда 21 декабрь куни “Парламент сайловини ўтказишнинг конституциявий-ҳуқуқий асослари: Ўзбекистон ва ривожланган демократик давлатлар тажрибаси” мавзусида халқаро конференция бўлиб ўтди.\nБуюк Британия Парламенти аъзоси Джон Гроган билан учрашув\n2019 йилнинг 21 декабрь куни Ўзбекистонга сайловларни кузатиш мақсадида келган Буюк Британия Парламенти Палатаси аъзоси Джон Гроган Марказий сайлов комиссиясига ташриф буюрди.\nМДҲ Парламентлараро Ассамблеяси (ПА) кузатувчиларнинг ташрифига доир\n2019 йил 21 декабрь куни Марказий сайлов комиссиясида Россия Федерацияси Федерал Кенгаши Раисининг ўринбосари, МДҲ Парламентлараро Ассамблеяси (ПА)нинг кузатувчилари узоқ муддатли миссияси раҳбари Ильяс Умаханов иштирокида учрашув бўлиб ўтди.\nМДҲ Ижроия қўмитаси раиси — ижрочи котиби Сергей Лебедев Ўзбекистонда\nМустақил Давлатлар Ҳамдўстлиги Ижроия қўмитаси раиси— ижрочи котиби Сергей Лебедев жорий йил 22 декабрь куни бўлиб ўтадиган сайловларни кузатиш мақсадида Ўзбекистонга келди. У МДҲ Ижроия қўмитаси кузатувчилари миссиясига раҳбарлик қилмоқда.


ЕЧЛ анонси. Е гуруҳи. Омадсиз «Уэмбли»даги хайрлашув учрашуви\nЕвропа чемпионлар лигасининг гуруҳ босқичи сўнгги тур учрашувлари чоршанба куни ҳам давом эттирилади. Tribuna.Uz дастлаб Е гуруҳи ўйинлари анонсини тақдим этади.\nБайер – Монако (Тошкент вақти билан – 00:45)\nБош ҳакам: Гедеминас Мажейка (Литва)\nБугун ҳам амалда ҳеч нарсани ҳал қилмайдиган бир қатор ўйинлар бўлиб ўтади. Шундай учрашувлардан бири плей-оффга чиққани аниқ бўлиб улгурган «Байер» ва «Монако» тўқнашувидир. Францияликлар гуруҳ ғолиблиги масаласини ҳал қилиб бўлган, «Байер»нинг эса иккинчи ўринни эгаллашига ҳеч ким тўсқинлик қила олмайди.\nАммо бу учрашув қайсидир маънода «Байер»га муҳим дейиш мумкин. Чунки жамоа барча мусобақаларни қўшиб ҳисоблаганда кетма-кет тўртта учрашувдирки, ғалаба қозона олмаяпти. «Монако» устидан қозонилган ғалаба жамоага ишончни қайтариши мумкин. «Монако» эса чемпионлар лигасида масалани ҳал қилишидан ташқари Франция чемпионатида ҳам фантастик иштирокини давом эттирмоқда. Сўнгги 4та учрашувда жамоа рақиблар дарвозасига 13та гол киритди. Жамоа жами 49та гол билан Европанинг энг сермаҳсул жамоаси бўлиб турибди. Ҳозирча жамоаларнинг ўзаро ўйинида 3та ғалаба ва 2 дуранг қайд қилинган. «Байер» бирор марта ҳам «Монако»дан устун кела олмаган.\nМезбонлар таркибида Умар Топрак, Владлен Юрченко Жонатан Та жароҳатларидан қутулиб сафга қайтишган. Бироқ шунга қарамай, жамоа лазарети етарли даражада тўла турибди. Адмир Меҳмеди, Кевин Фолланд, Кевин Кампл, Карим Беларабий, Ларс Бендер каби етакчилар учрашувни ўтказиб юбориши кутилмоқда. «Монако»да эса ҳозирча фақатгина дарвозабон Даниел Субашичнинг иштироки сўроқ остида қолмоқда.\nТоттенҳэм – ЦСКА (00:45, Матч ТВ)\n«Уэмбли»да муваффақиятсиз иштироки сабаб муддатидан олдин плей-офф йўлланмасидан маҳрум бўлган лондонликлар ҳеч бўлмаса Европа лигаси йўлланмасини сақлаб қолиши учун ЦСКАга қарши майдонга чиқади. Леонид Слуцкий учун сўнгги учрашувда «армиячилар» фақат ғалаба қозонган тақдирдагина еврокубокларнинг баҳорги мавсумига йўлланма олиши мумкин.\nИккала жамоа ҳам учрашувга чемпионатда қозонилган йирик ҳисобдаги ғалабалари билан келмоқда. «Тоттенҳэм» «Суонси» дарвозасига жавобсиз бешта гол киритган бўлса, ЦСКА Слуцкийнинг Россия чемпионатидаги сўнгги учрашувида «Урал»ни 4:0 ҳисобида мағлубиятга учратди. Жамоаларнинг Москвадаги тўқнашувида ягона гол Почеттино жамоаси учун ҳозирча Европа лигаси йўлланмасини тақдим этиб турибди. Жамоалар бундан бошқа ўзаро ўйинларда иштирок этишмаган.\n«Тоттенҳэм» таркибида Эрик Ламела ва Винсент Янссен жароҳати сабаб майдонга чиқа олмайди. Шунга қарамай таркибда етарлича ротация бўлишини кутиш мумкин. ЦСКАда узоқ муддатга дисквалификация қилинган Ерёменкони айтмаганда жанговар таркиб Лондонга учиб кетган.\nТоттенҳэм анонс Уэмбли


Маънавий бойлик – тараққиёт таянчи\nҚР Президенти Н. А. Назарбаев йил бошида халққа йўллаган Мактубида Қозоғистоннинг учинчи янгиланиши бошланганини маълум қилган эди. Мактубдаги асосий мақсад – дунёдаги энг ривожланган 30 давлат қаторига кириш. Унга эришиш учун Президент “тафаккуримиз ишимиздан олдинда юриши, яъни ундан аввал янгиланиб туриши керак”, деди. Шунга мувофиқ Элбоши 12 апрель куни “Келажакка йўлланма: маънавий янгиланиш” номли мақоласини матбуотда эълон қилди.\nҚозоғистоннинг учинчи янгиланиши каби, маънавий янгиланиши ҳам икки поғонадан ўтди. Яъни, биринчиси, 2004 йили “Маданий мерос” дастури доирасида Қозоғистон ҳудудидаги тарихий-маданий ёдгорликлар ва иншоотлар янгиланди; иккинчиси, 2013 йили “Халқ – тарих тўлқинида” дастури орқали дунёнинг энг нуфузли архивларидан асл тарихимизга алоқадор ҳужжатлар тизимли равишда тўпланиб, тадқиқ қилинди. Бир сўз билан айтганда, маънавий янгиланиш – элда босқичма-босқич амалга оширилаётган ислоҳотларнинг давоми.\n“Мен элимиз кучли, қолаверса, масъулияти юксак Яхлит Миллат бўлиши учун келажакка қандай қадам ташлашимиз ҳамда оммавий тафаккурни қандай ўзгартиришимиз ҳақидаги фикрларимни ўтроқлашишни маъқул топдим”, дея Элбоши миллий онгни ривожланишнинг янги поғонасига кўтариб, тараққиётнинг янги маконига олиб чиқадиган олтита йўналишни тавсия этди:\n6. Тафаккурнинг очиқлиги.\nЭл эртаси – маънавиятли ёшлар. Элбоши Нурсултан Назарбаевнинг мақоласида Яхлит миллат бўлиб қолиш учун миллий ноёбликни сақлаш мақсадида, энг аввало, асосий эътиборни ёшлар тарбиясига қаратиш лозимлиги айтилган. Мақолада: “Бугунги кунда инқилоблар кўринишини ўзгартириб, миллий, диний, маданий, сепаратистик пардага бурканиб олди”, деб таъкидланган. Дарҳақиқат, динни ниқоб қилган бегона мафкуралар ёшларимизнинг онггини заҳарлаб, уларни хавфли ишларга ундаётганининг, таассуфки гувоҳи бўляпмиз. Уларга қарши таълим бериш тизими, ота-оналар, бутун жамият томонидан бирлашган, кенг қамровли ишлар даркор. Ёшлар тарбиясини миллий-маънавий томирга йўналтириш ҳар доим кун тартибида туриши лозим.\nЖамиятнинг табиатини “миллатнинг маънавий коди”ни сақлаган ҳолда, ривожлантиришга, вақт талабига мувофиқлаштиришга сафарбар этиш – бутун миллатни шакллантиришнинг намунаси эканлиги шубҳасиз. Элбоши тавсия этган кўп қиррали, турли сифатдаги ривожланиш ва юксалиш йўллари ҳамда вазифалари қадимги Буюк дашт тўридаги янги кўринишдаги Қозоқ Элининг бугунги қиёфасини тасдиқлаб, эртанги истиқболини белгилаб олишга йўл очиши аниқ.\nПрезидент аниқ лойиҳалар сифатида биринчидан, қозоқ тилини аста-секин лотин алифбосига кўчириш масаласини таклиф қилди. “2017 йилнинг охиригача олимлар ёрдамида жамиятнинг барча вакиллари билан бамаслаҳат қозоқ алифбосининг янги графикадаги ягона андазали нусхасини қабул қилиш керак. 2018 йилдан бошлаб янги алифбони ўргатадиган мутахассисларни ҳамда ўрта мактабларга мўлжалланган дарсликларни тайёрлашга киришишимиз лозим”, деди Н. Назарбаев.\nИккинчи вазифа сифатида ижтимоий ҳамда гуманитар фанлар бўйича “Янги гуманитар билим. Қозоқ тилидаги 100та янги дарслик” лойиҳасини амалга оширишни таклиф қилди. Ушбу масалани Элбоши учга бўлди:\n1. Тарих, сиёсатшунослик, жамиятшунослик, фалсафа, психология, маданиятшунослик ҳамда филология фанлари бўйича талабаларга тўлақонли таълим беришга керакли барча шароитларни яратиб бериш. Гуманитар зиёли қавм вакиллари элимизнинг олий ўқув юртларидаги гуманитар кафедраларни қайта тиклаш орқали давлат кўмагига эга бўлади.\n2. Келгусида гуманитар таълимнинг барча йўналишлари бўйича жаҳондаги энг яхши 100та дарсликни турли тиллардан қозоқ тилига таржима қилиб, ёшларнинг ер юзидаги таниқли намуналар асосида билим олишига имконият яратиш. 2018-2019 ўқув йилида талабаларни шу дарсликлар асосида ўқитишни бошлаш керак.\n3. Бунинг учун ҳозир таржима билан шуғулланаётган тузилмалар асосида нодавлат Миллий таржима бюросини тузиш.\nУчинчи вазифа сифатида, “Туғилган ер” дастурини татбиқ этиб, “Туғилган эл”га улаб юбориш.\nТўртинчидан, умуммиллий хосиятли жойлар тушунчасини онгга сингдириш учун “Қозоғистоннинг муқаддас маънавий қадриятлари” ёки “Қозоғистоннинг хосиятли ерлари географияси” лойиҳасини тайёрлаш.\nБешинчидан, маданиятнинг рақобатбардошлик қобилиятини шакллантириш учун “Жаҳондаги замонавий қозоғистонча маданият” лойиҳасини амалга оширишимиз керак.\nОлтинчидан, замондошларимизнинг муваффақиятлари тарихига эътибор қаратиш учун “Қозоғистондаги 100 янги ном” лойиҳасини амалга ошириш таклиф этилди. “Қозоғистондаги 100 янги ном” лойиҳаси – Мустақиллик йиллари муваффақиятга эришган, республикамизнинг ҳар бир минтақасида яшовчи турли ёшдаги, турли этнос вакилларининг тарихи. Лойиҳада одамларнинг аниқ тақдирлари ва аниқ таржимаи ҳоллари орқали бугунги, замонавий Қозоғистоннинг қиёфаси намоён бўлади. Эл-юртимиз миллатимизнинг олтин захирасига киритиладиган шахсларни билиши лозим.\nУшбу лойиҳа учта масалани ҳал этишга йўналтирилган:\n2. Уларга ахборий қўллов кўрсатиб, машҳурлаштиришнинг янги мультимедиа майдонини қарор топтириш.\n3. “100 янги ном” лойиҳасининг минтақавий нусхасини ишлаб чиқиш.\nХулоса қилиб айтганда, ривожланишнинг таянчи маънавий бойликлардан бошланиши ҳақ. Бу маданий, тарихий қадриятларимиз билан уйғунлашиб кетади. Демак, уни янгилаш – замон тақозоси.\nН. АБДУРАҲМОНОВ, ЖҚДФА “Қозоғистон тарихи ҳамда ижтимоий фанлар” кафедраси доценти., 2017-09-19, 15:41 169


Андижон вилояти ИИБ фуқаролар мурожаатига қандай ёндашмоқда?\nБугунги кунда давлат идоралари раҳбарларининг халқ ичига кириб бориши, фуқароларнинг кундалик ҳаётдаги мавжуд муаммоларига қонун доирасида ечим топиб, амалий ёрдам кўрсатиши, ҳуқуқ ва манфаатларини ҳимоя қилиб, адолат мезонини қарор топтириши эътибордаги муҳим вазифаларидан бирига айланди.\n2016 йил 28 декабрдаги «Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида»ги фармон ижросини таъминлаш, тизимда халқ билан мулоқот ва инсон манфаатларини ҳимоя қилиш механизмини такомиллаштириш мақсадида йўлга қўйилган сайёр қабулхоналарга мурожаат қилаётган фуқаролар муаммосига ечим топганидан миннатдорлик ҳиссини туймоқда.\nБу галги қабулда Андижон туманининг Найман маҳалласида истиқомат қилаётган 60 ёшли Гавҳарой она Тожибоеванинг ҳам юз-кўзидан ана шундай қувонч порлаётганини кўриб, уни суҳбатга чорладик.\n«Ўғлим Ҳикматилло Усмонов шу йил Қарши шаҳрида муддатли ҳарбий хизматни ўтаб келди. Фарзандларимдан бирини ички ишлар соҳасида ишлашини орзу қилардим. Бу мақсад ўғлимда ҳам йўқ эмас эди. Бугун вилоят ИИБ бошлиғининг қабулига кирдим. Мурожаатимиз қисқа фурсатда ечим топди — Ҳикматилло Андижон шаҳар ИИОФМБнинг қўриқлаш бўлимида фаолият юритадиган бўлди. Бундан бутун оила аъзоларимиз жуда ҳам хурсандмиз».\nШаҳрихон туманида яшовчи Фарҳодбек Салимов 30 ёшда. У акасининг синфдош дўсти Иқбол Юнусовнинг ваъдаларига учиб, шу йилнинг февраль ойида Россияга ишлаш учун жўнаб кетади. Уч ой тер тўкиб, меҳнат қилган Фарҳодбек ҳалигача маҳалладошидан хизмат ҳақини ололгани йўқ. Умидини узмаган бу йигит ҳам ўз муаммосига ечим топиш ниятида қабулга келибди. Унинг мурожаати ИИБ ходимлари томонидан тингланиб, ҳолат юзасидан тегишли ҳужжатлар расмийлаштирилди. Кун давомида Фарҳодбек сингари 30 нафарга яқин фуқаро турли масалаларда мурожаат қилди.\nШу ўринда қайд этиш жоизки, бошқарма ва унинг шаҳар, туман бўлимлари раҳбарлари томонидан ҳам жисмоний ва юридик шахсларнинг қабули йўлга қўйилган. Ҳар жиҳатдан қулай, тезкор, самарали бўлган сайёр ва виртуал қабулхоналар имкониятларни кенгайтириб, аҳолининг ички ишлар органларига ишончини янада мустаҳкамлашга хизмат қилмоқда. Мазкур қабулхоналарга тушаётган мурожаатлар юзасидан тезкор ўрганиш ва суриштирувлар олиб борилиб, аксарияти ўша заҳоти жойида, текширишни талаб этадиган мурожаатлар эса қатъий назорат остида белгиланган муддатларда ҳал этиляпти.\nВилоятнинг Пахтаобод, Бўз, Улуғнор, Қўрғонтепа, Балиқчи, Избоскан, Асака ва Жалақудуқ туманларида ўтказилган сайёр қабулда фуқаролар томонидан 378 та масала кўтарилган. Шундан 354 таси жойида ечим топган, 24 таси эса қўшимча ўрганиш ўтказиш орқали кўриб чиқилиши таъминланган.\nХалқ билан мулоқот қилиш орқали одамлар қалбидаги орзу-мақсадларнинг амалга ошишига кўмаклашиш, муаммоларини ўрганиб, камчиликларини бартараф этиш, ижтимоий муҳофазага муҳтож инсонларни ҳимоялаш каби эзгу сайъ-ҳаракатлар давом этмоқда. Вилоят ИИБ ва унинг барча туман-шаҳар бўлимлари эшиклари мурожаатчилар учун ҳамиша очиқ.\nМиролим Исажонов, «Дарё» муҳбири


Нонушта — Teletype\n“Ҳа, биринчи марта учрашганимизга ҳам кўп йил бўлди. Вақт қандай тез ўтади-я! Ҳечам ўзгармабсан. Сен билан биринчи марта учрашганим эсингдами? Мени нонуштага таклиф қилгандинг.”\nБу йигирма йил бурун бўлганди. Мен Парижда яшардим. Лотин кварталида кичкина бошпанам бор эди ва ишлаб топган пулимга тирикчилигим аранг ўтарди. Хоним менинг китобимни ўқиб чиқди ва менга бу ҳақда хат ёзиб юборди. Мен унга миннатдорлик билдирдим ва кўп ўтмай ундан яна бир хат олдим. Хатда унинг Париждан ўтаётгани, мен билан учрашиш нияти борлиги ёзилганди. Лекин вақти чегараланган, фақат келаси пайшанба куни бўш бўларди. У мендан Фуайода оддийгина нонушта беришимни сўраганди.\nФуайо француз сенаторлари овқатланадиган жой бўлиб, ҳамёним кўтармаганидан у ерга боришни ҳатто хаёлимга келтирмаган эдим. Лекин менга хушомад қилдилар, мен эса аёл кишига “йўқ” дейиш учун ҳали жуда ёшлик қилардим. Ой охиригача тирикчилигим учун саксон франким қолганди, холос. Оддийгина нонушта эса ўн беш франкдан ошмасди. Агар кейинги икки ҳафта нафсимни кофедан тийсам, ишим жойида бўларди.\nУни Фуайода, пайшанба куни, ўн икки яримда, кутишимни ёзиб юбордим.\nХоним мен ўйлагандек ёш эмасди. Афт-ангори унча кўримли эмас, ўзи ҳийла савлатли кўринар эди. У ҳақиқатан ҳам қирқ ёшларда эди, оппоқ дона-дона тишлари менга одатдагидан кўпдай туюлди. У сергап аёл эди. Мен эса мулойим-қобил тингловчи бўлишга тайёр бўлиб турдим. Чунки, афтидан, у мен ҳақимда гапирмоқчи эди. Таомномани келтиришганда ҳайрон қолдим, чунки нархлар мен чамалагандан анча юқори эди. Лекин хоним мени тинчлантирди.\n“Мен нонуштага ҳеч қачон овқат емайман”, деди у.\n“Қўйсангиз-чи!” дедим ўзимни ҳимматли кўрсатишга уриниб.\n“Фақат битта овқат ейман. Менингча, бизнинг замонамизда одамлар жуда кўп овқат ейишади. Имкони бўлса, озгина балиқ… Қизиқ, уларда лосос гўшти бормикан?”\nЙўқ, бу пайтда лосос ови мавсумига ҳали эрта эди, бу таомномада ҳам йўқ эди, лекин мен официантдан бирорта бордир, деб сўрадим. Ҳа, уларда битта ажойиб лосос бор экан. Мен уни меҳмоним учун буюртдим. Официант: “Овқат тайёр бўлгунча бирор нима ейсизми”, деб сўради.\n“Йўқ, — деди хоним. — Мен фақат битта таом ейман. Агар сизда озгина увилдириқ топилса, майли. Мен ҳеч қачон увилдириққа “йўқ” демайман”.\nЮрагим “шув” этиб кетди. Увилдириқни ҳамёним кўтармаслигини билардим, лекин хонимга буни айта олмасдим. Официантга ҳарна қилиб бўлса-да увилдириқ келтиришни буюрдим. Ўзим учун таомномадаги энг арзон таомни танладим. Бу қўй гўштидан тайёрланган котлет эди.\n“Менингча, сиз гўштни жуда яхши кўрсангиз керак, — деди у. — Билмайман, котлетдай қувватли таомларни егач, ишга қандай киришаркансиз. Мен ҳеч қачон ошқозонимни қийнамайман.”\n“Мен нонушта пайти ҳеч қачон ҳеч нарса ичмайман”, деди у.\n“Мен ҳам”, дарҳол жавоб бердим мен.\n“Оқ винодан ташқари”. У гуё мен гапирмагандек сўзини давом эттирди: “Бу француз оқ винолари шундай кучсизки. Бу винолар овқатни ҳазм қилдиришда жуда яхши”.\n“Нимани хоҳлайсиз?”, сўрадим ундан.\n“Шифокорим менга шампан виносидан бошқа ҳеч нарса ичишга рухсат бермайди”.\n“Ундай бўлса, сиз нима ичмоқчисиз?”\nУ увилдириқ ва лосос гўштини еб бўлди. Кейин яйраб санъат, адабиёт, мусиқа ҳақида гапирди. Мен эса ҳисоб-китоб бўйича қанча тўлашим ҳақида ўйлардим. Қўй гўштидан тайёрланган котлетим тугаганида у деди:\n“Кўриб турибман, сиз нонуштага қувватли таомларни тўйиб ейишга одатланиб қолгансиз. Бу нотўғри, албатта. Нима учун менга таассуб қилиб фақат битта таом билан қаноатланмайсиз? Аминманки, шундай қилсангиз ўзингизни жуда яхши сезасиз.”\nОфициант қўлида таомнома билан яна келганда, “Мен фақат битта таом емоқчиман”, дедим.\n“Йўқ, йўқ, мен нонуштага ҳеч қачон ҳеч нарса емайман. Фақат енгилгина тамадди қиламан, бундан ортиғини хоҳламайман. Мен ҳеч нарса ея олмайман, лекин агар уларда бирорта бундайроқ сарсабил бўлганда эди. Сарсабилдан бирорта емай Париждан кетсам афсусланган бўлардим.”\n“Хонимнинг билгилари келаётир, сизда сарсабилдан бирорта топилармикан?”, сўрадим официантдан.\nМен “йўқ” дейди деб умидландим. Унинг кенг юзига мамнун табассум ёйилди ва у мени шунақа катта, шунақа чиройли, шунақа юмшоқ сарсабиллар борлигига ишонтира кетдики, ҳанг-манг бўлиб қолдим.\n“Мен зиғирчаям оч эмасман, — хўрсиниб деди меҳмоним, — лекин, модомики сиз қаттиқ туриб олган экансиз, сазангиз ўлмасин, сарсабил ейишга эътироз билдирмайман.”\n“Сиз ҳам емоқчимисиз?”\n“Йўқ, мен ҳеч қачон сарсабил емайман.”\n“Биламан, уни ёқтирмайдиган одамлар ҳам бор.”\nГап ойнинг охиригача қанча пулим қолишидамас, ҳозир овқатга тўлашга етиш-етмаслигида эди. Мабодо ўн франкча етмаса, меҳмонимдан қарз сўрашга тўғри келса, жуда ёмон бўларди. Бунга қурбим етмасди. Мен қанча пулим борлигини аниқ билардим ва агар тўлашга пулим етмаса, қўлимни чўнтагимга тиқиб, туйқусдан ваҳима солиб бақириб, ирғиб ўрнимдан тураман, пулимни ўғирлашибди, дейман, деган қарорга келдим. Ундан ҳам овқат ҳақини тўлашга етарли пул чиқмаса, у ҳолда соатимни қолдириб, кейинроқ қайтиб келиб тўлайман, дейишдан бошқа илож қолмасди.\nХуллас, сарсабилни келтиришди. Улар жуда катта ва иштаҳани қўзғатадиган даражада эди. Қиздирилган ёғ ҳиди димоғимни қитиқлади. Хоним уларни қандай қилиб жиғилдонидан ўтказаётганини кузатдим ва одатдагидек хушмуомалалик билан Болконда дараматургиянинг аҳволи ҳақида гап очдим. Ниҳоят у тугатди.\n“Қаҳвами?” деб сўрадим.\n“Ҳа, фақат музқаймоқ билан қаҳва”, жавоб берди у.\n“Сиз биласиз, мен бир нарсага аминманки, — деди у музқаймоқни еб бўлиб, — икковимиздан биримиз овқатга муносабатни ўзгартиришимиз керак, биримиз эса жиндек кўпроқ ейишимиз ҳам мумкин.”\n“Сиз ҳали ҳам очмисиз?” аранг сўрадим мен.\n“О, йўқ, мен оч эмасман: кўриб турибсиз, мен нонуштага ҳеч нарса емайман. Эрталаб бир пиёла қаҳва ичаман, кейин тушлик, лекин ҳеч қачон нонуштага биттадан ортиқ таом емайман. Мен сизни гапираётган эдим.”\n“О, тушуниб турибман!”\nКейин хунук воқеа юз берди. Биз қаҳвани кутиб турган пайтда, юзида сохта табассум билан катта-катта шафтоли тўла саватни кўтариб бош официант олдимизга келди. Бу пайт шафтоли пишадиган мавсум эмас эди. Уларнинг нархи биргина яратганнинг ўзига аён. Мен ҳам билдим, бироқ сал кейинроқ, баҳонасида, у гапини давом эттира туриб паришонлик билан шафтоли олди.\n“Биласизми, сиз қорнингизни гўшт билан тўйдириб олдингиз, энди ҳеч нима ея олмайсиз. Мен озгина овқат тановул қилдим, шунинг учун шафтоли еб маза қиламан.”\nТўлашим керак бўлган ҳисоб айтишди. Тўлаётганимда чўнтагимдаги пулим базур етишини кўрдим. Унинг кўзлари бир лаҳза мен официантга берган уч франкка қадалди ва билдимки, у мени ўтакетган хасис одам, деб ўйлади. Бироқ ресторандан чиққан пайтимизда ҳали олдимда бутун бошли бир ой бор, чўнтагимда эса бир пенни ҳам йўқ эди.\n“Мендан ўрнак олинг, — деди у биз қўл сиқишаётганимизда, — ва ҳеч қачон нонуштага биттадан кўп овқат еманг.”\n“Мен бундан ҳам яхшироқ қиламан, — жавоб бердим мен. — Бугун тушликка ҳеч нарса емайман.”\n“Қизиқчи, хурсандчилик билан ҳайқирди у, файтунга ирғиб чиқиб. — Сиз ҳақиқий қизиқчисиз!”\nНиҳоят мен ўчимни олдим. Ҳозирги кунда унинг вазни йигирма бир стоун*.\n*21 стоун = 133,3 кг.


27 феврал 2021, Тошкент вақти: 12:01\nБунга 24 декабрь куни Мавританияда “Ал-Қоида”га алоқадор “Исломий Мағриб” гуруҳи жангарилари франциялик тўрт сайёҳни ўлдиргани сабаб бўлди.\n2008 йилги Дакар авто-мотопойгаси 5 январь куни Португалияда бошланиб, 20 январда Сенегал пойтахтида тугаши режалаштирилган эди. 400дан ортиқ автомобил ва мотоцикл қатнашиши кутилаётган пойга Португалиядан кейин Марокаш ва Мавритания ҳудудларида давом этиши керак эди. Бироқ жангарилар таҳдиди ташкилотчиларни мусобақани бекор қилишга мажбурлади.\n30 йилдан бери январь ойидаги асосий спорт мусобақаси бўлиб келган ушбу нуфузли пойга дунёнинг 187 давлатида яшовчи миллионлаб спорт ишқибозига телеканаллар орқали намойиш қилиб келинаётган эди.\n2008 йилги автопойга бекор қилинганидан кейин ҳозирда “Амори спорт” ташкилоти Дакар пойгасини бошқа қитъага кўчириш масаласини муҳокамага қилмоқда. Ахборот агентликлари хабарига кўра, Дакар автопойгаси келгусида Австралияда ёки Марказий Осиёнинг Қизилқум ва Қорақум чўлларида ўтказилиши мумкин.\n“Амори спорт”нинг Париждаги бош қароргоҳи вакили Бенуа Лавини “Озодлик” мухбири билан суҳбатда бу масалада ҳали узил-кесил қарорга келинмагани, ҳали бир қанча лойиҳалар кўриб чиқилаётганини билдирди. Шунингдек, у пойга ўтказилиши мўлжалланаётган минтақалар сони ҳақидаги саволни ҳам очиқ қолдирди.\nМарказий Осиё қадимий Ипак йўли орқали Ғарб ва Шарқни боғловчи кўприк вазифасини бажарган. Мутахассислар агар Дакар авто-мотопойгаси Марказий Осиёнинг Қизилқум ва Қорақум чўлларида ўтказилса, минглаб хорижликлар Ўзбекистоннинг Бухоро, Самарқанд, Хева каби қадимий шаҳарларини ҳам кўриш имкониятига эга бўлади, деган фикрда.\n“Амори спорт” ташкилоти вакили ҳам Марказий Осиёда гўзал гўшалар борлигидан хабардор экани, аммо ташкилот шоу манфаатларидан келиб чиққан ҳолда қарор қабул қилишини айтди.\n“Биз буни биламиз. Биз масалани ҳал қилиш устида ишлаяпмиз. Авто-мотопойгани қайси минтақада ўтказиш ҳақидаги қарор шоу манфаатларидан келиб чиққан ҳолда қабул қилинади”, – деди Бенуа Лавини.\nУнинг таъкидлашича, пойга ўтказилиши борасида қандай қарорга келингани ҳақида узоғи билан 2 ой ичида жамоатчиликка маълум қилинади.\nЎзбекистонлик мустақил журналист Ҳайдар Акбаров агар Дакар авто-мотопойгаси Марказий Осиёда ўтказилса, бу минтақа, жумладан, Ўзбекистонда шу соҳа ривожига ижобий таъсир этишини айтади.\n“Ўзбекистонда авто-мото спорт йилдан-йилга ривожланиб боряпти. Ўзбекистонда мамлакат мудофаасига кўмаклашувчи “Ватанпарвар” ташкилоти бор. Мазкур ташкилот режасига кўра, Жиззах ва Тошкент вилоятининг Паркент туманида авто ва мото спорти бўйича республика мусобақалари бўлиб ўтди. Агар Дакар пойгаси Марказий Осиёда ўтказилса, Ўзбекистондаги авто-мото спортига ҳам ўз хиссасини қўшади. Айни пайтда бу спорт турига қизиқувчилар сони ортиб, соҳа вакилларининг ҳам халқаро мусобақаларда иштирок этиш имкониятлари яхшиланади, деб ўйлайман”, –деди Ҳайдар Акбаров.


Ковид-19 нинг яна бир хавфли асорати\n07 Iyun 17:45 / Published in COVID-19\nОлимлар ковид-19 нинг хавфли асоратлари ҳақида гаплашдилар\nУниверситет олимлари COVID-19 билан касалланган беморларнинг кўпчилиги танадаги ўз тўқималарига ёки органларига қарши иммунитетга эга эканлигини кўрсатадиган тадқиқот ҳақида гапиришди.\nEurekAlert илмий портали веб-сайтида бу ҳақда маъруза қилинган.\nУшбу аломатларнинг аниқ нима сабаб бўлганлиги тўлиқ маълум эмас, аммо улардан бири шундаки, COVID-19 иммунитет тизими ҳужумнинг ўзига нотўғри йуналтирилган аутоиммун жараённи келтириб чиқаради.\nАутоантителони ўрганиш, синов пайтида ёки тикланиш даврида COVID-19 нинг оғир шакли бўлган ва касалхонага ётқизишни талаб қилмайдиган энгил касаллиги бўлган 84 кишида ўтказилди. Ушбу натижалар COVID-19 дан бошқа сабаб билан интенсив терапияда бўлган 32 беморнинг назорат гуруҳи билан таққосланди.\nАутоантитело — бу иммунитет тизими томонидан ишлаб чиқарилган, бир ёки бир нечта одамнинг ўз оқсилларига қаратилган ва отоиммун касалликларга олиб келиши мумкин бўлган антитело (белок тури).\nБаъзи ҳолларда инфектсия отоиммун касалликка олиб келиши мумкин. Дастлабки далиллар SARS-CoV-2 инфекцияси узоқ муддатли отоиммун асоратларни келтириб чиқариши мумкинлигини тахмин қилмоқда ва SARS-CoV-2 инфекцияси бир қатор отоиммун касалликлар билан, шу жумладан Гийена-Барре синдроми билан боғлиқлиги ҳақида хабарлар мавжуд.\nТадқиқот шуни кўрсатдики, COVID-19 беморларида назоратдан кўра кўпроқ аутоантителлар бор ва бу антителолар олти ойгача сақланиб қолган.\nТадқиқотчилар, шунингдек, оғирроқ COVID-19 билан касалланган одамларнинг қонида аутоантителолар борлигини аниқладилар.\nБирмингем университети профессори Алекс Рихтер «аниқланган антикорлар (COVID-19 билан касалланган одамларда) терининг, мушакларнинг ва юракнинг бир қатор отоиммун касалликларини келтириб чиқарадиганларга ўхшаш» деб тушунтирди. Рихтернинг қўшимча қилишича, келажакда аутоиммун касалликлар ва COVID-19 ўртасидаги тўғридан-тўғри боғлиқлик масаласи ўрганилади.\nЖаҳон соғлиқни сақлаш ташкилоти маълумотларига кўра, Гийена-Барре синдроми — бу одамнинг иммун тизими ўзининг периферик нервларига ҳужум қиладиган кам учрайдиган ҳолат. Ушбу синдромда мушакларнинг ҳаракатини бошқарадиган ёки оғриқни, ҳароратни ва тегиниш ҳиссиётларини узатувчи нервлар таъсир қилиши мумкин. Бу мушакларнинг заифлашишига ва оёқларда ва/ёки қўлларда сезгирликни йуқотишига олиб келиши мумкин. Синдром одамларга ҳар қандай ёшда таъсир қилиши мумкин, аммо бу кўпинча катталар ва эркак кишиларда учрайди.\nTagged under: Гийен-Барре синдроми, КОРОНАВИРУС, ОҚИБАТ, синдром, ХАВФ\nИспания AstraZeneca вакцинасини қайта ишлатишни бошлади\nЎзбеклар эмлаш учун электрон шаклда рўйхатдан ўтишлари мумкин


«Тавба» сўзи луғатда «қайтиш» ва «бурилиш» маъноларини билдиради. Гуноҳдан бурилиб қайтган, уни бутунлай ташлаган бандага нисбатан «тавба қилди» дейилади. Уламолар истилоҳида гуноҳдан айнан унинг гуноҳ бўлгани учун, зарарли нарса деган ўй билан эмас, балки унга яна қайтмасликка азму қарор қилган ҳолда узилиб чиқишга «тавба» дейилади. Гоҳида истиғфор ҳам тавба каби маънони англатади. Аммо икки лафз бир жойда келиб қолса, ораларидаги нозик фарқни англаш керак бўлади.\nИстиғфор ўтган нарсанинг шарридан сақлашини сўрашдир.\nТавба эса келажакда ўз амалларининг шарридан сақлашини талаб қилишдир. Бошқача қилиб айтганда, тавба истиғфордан кўра шомилроқдир.\nМаъсиятдан дарҳол узилиш.\nМаъсиятни қилганига астойдил надомат чекиш.\nУни ва унга ўхшаган гуноҳларни қайта қилмасликка қатъий азму қарор қилиш.\nАгар гуноҳ одамлар ҳаққига тегишли бўлса, улардан узр сўраб, ҳақларини жойига қайтариш.\nТавба яна ботиний ва ҳукмийга ҳам бўлинади. Ботиний тавба Аллоҳ билан бандадан бошқа ҳеч ким билмаган ва бировнинг ҳаққига тегишли бўлмаган гуноҳларда бўлади (мисол учун, ёлғон гапдан тавба қилиш). Бунда тавба надомат чекиб, бу гуноҳни қайта қилмасликка азму қарор қилиш билан бўлади.\nҲукмий тавба Аллоҳнинг ёки банданинг ҳаққи бор гуноҳда бўлади.\nАгар гуноҳда одам боласининг ҳаққи аралашган бўлса, унда надомат қилиб, қайта қилмасликка азму қарор қилиш билан бирга ўша одамнинг ҳаққини ҳам қайтариш ёки унинг ўзидан розилик сўраш лозим бўлади. Агар ҳақ эгаси топилмаса, тавба уни топиб, рози қилишга азму қарор қилиш ила бўлади.\nАгар гуноҳда Аллоҳнинг ҳаққи бўлса ва ўша ҳақ шаръий жазога лойиқ бўлса-ю, уни ҳеч ким билмаган бўлса, ўша гуноҳ яширин ҳолида қолгани яхши.\nПайғамбар соллаллоҳу алайҳи васаллам «Ким ушбу ифлосликлардан бирортасини қилса, уни Аллоҳнинг сатри ила сатр қилсин», деганлар.\nАгар қилинган гуноҳда ҳам Аллоҳ таолонинг, ҳам банданинг ҳаққи бўлса, ҳақ эгасига қайтарилади. Мисол учун, закотни бермаган бўлса, тавба уни ҳақдорларга бериш билан тугал бўлади.\nАгар гуноҳ Аллоҳ таолонинг ҳаққига оид бўлса, тавба уларни адо қилиш билан бўлади. Мисол учун, рўза ва намознинг қазосини адо қилиш каби.\nТавба ҳақида олимларнинг сўзлари\nУстоз Абу Али ад-Даққоқ:\n«Тавба уч қисмга бўлинади: аввали тавба, ўртаси иноба ва охиргиси авба», деди.\nУ киши тавбани бошланиш ва авбани тугатиш қилди. Иноба эса ўртада қолди. Бас, ким уқубатдан хафвсираб тавба қилса, тавба соҳиби бўлади. Ким савобдан умидвор бўлиб тавба қилса, иноба соҳиби бўлади. Ким савобга рағбат ҳам қилмай, азобдан қўрқмай, балки буйруққа риоя қилиб тавба қилса, авба соҳиби бўлади.\nУстоз Абулқосим ал-Қушайрий бундай дейдилар:\n«Тавба мўминларнинг сифатидир, чунки Аллоҳ таоло «Аллоҳга барчангиз тавба қилинг, эй мўминлар!» деган («Нур» сураси, 31-оят).\nИноба муқарраб авлиёларнинг сифатидир, чунки Аллоҳ таоло «Роҳмандан ғойибона қўрққан ва саломат қалб ила келган кимсага» деган («Қоф» сураси, 33-оят).\nАвба – анбиё ва расулларнинг сифатидир, чунки Аллоҳ таоло «У қандай ҳам яхши банда. Албатта, у сертавбадир», деган («Сод» сураси, 44-оят)».\nЗуннун Мисрий айтадилар:\n«Авомларнинг тавбаси гуноҳлардан бўлади. Хосларнинг тавбаси ғафлатдан бўлади. Анбиёларнинг тавбаси бошқалар эришган нарсадан ожиз бўлганлари учун бўлади».\nЖунайд Бағдодий айтадилар:\n«Тавбанинг уч маъноси бор: биринчиси – надомат, иккинчиси – Аллоҳ қайтарган нарсага қайтишни тарк этишга азму қарор қилиш, учинчиси – зулмларни адо этишга шошилиш».\nУ киши яна айтадилар:\n«Тавба – Аллоҳдан бир йўла юз ўгирганинг каби У Зотга бир йўла юзланишингдир».\nСаҳл ибн Абдуллоҳ ат-Тистирий айтадилар:\n«Тавба – «Энди қилмайман»ни тарк қилишдир».\n«Тавба – надомат, бир йўла ажраб чиқиш ва мазамматли ҳаракатлардан мақтовли ҳаракатларга ўтишдир».\nАбу Али Ҳусайн ибн Аҳмад ан-Нурий айтадилар:\n«Тавба Аллоҳ азза ва жалладан бошқа ҳар бир нарсадан қайтишингдир».\nАбу Бакр Муҳаммад ибн Мусо ал-Воситий айтадилар:\n«Тавбаи насуҳ ўз соҳибида махфий ва ошкор маъсиятлардан бирор асар қолдирмайди. Кимнинг тавбаси насуҳ бўлса, қандоқ кеч киритиб, тонг оттиргани билан иши бўлмайди».\n«Тавбанинг ҳақиқати кенг ернинг сен учун тор бўлиб қолишидир. Аллоҳ таоло Ўз Китобида бу ҳақда хабар берган: «Ниҳоят уларга кенг ер тор бўлиб, юраклари сиқилиб, Аллоҳдан Унинг Ўзидан бошқа бошпана йўқлигига тўла ишонганаридан сўнг бутунлай қайтишлари учун (Аллоҳ) тавбаларини қабул қилди» («Тавба» сураси, 118-оят).\nИбн Ато айтадилар:\n«Тавба икки хил бўлади: иноба тавбаси ва истижоба тавбаси. Бас, иноба тавбаси банданинг У Зотнинг уқубатидан қўрқиб тавба қилишидир. Истижоба тавбаси эса У Зотнинг карамидан ҳаё қилиб тавба қилишдир».\n«Одам боласининг ҳар бир аъзоси учун тавба зарурдир. Қалбнинг тавбаси ман қилинган нарсаларни ният қилишни тарк этишдир. Икки кўзнинг тавбаси уларни Аллоҳ ҳаром қилган нарсага қарашдан тийишдир. Икки қўлнинг тавбаси ҳалол бўлмаган нарсани ушлашни тарк қилишдир. Икки оёқнинг тавбаси беҳуда нарсалар бор жойга боришни тарк қилишдир. Қулоқнинг тавбаси ботилни тинглашни тарк қилишдир. Фаржнинг тавбаси фаҳш ишлардан қайтишдир».\n«Тавбаи насуҳ ўтган гуноҳларга тинмай йиғлаш, гуноҳга қайтишдан қўрқиш, ёмон дўстлардан ҳижронда (йироқда) бўлиш ва аҳли хайрни лозим тутишдир».\nМуҳаққиқлар «Тавба – солиҳлар манзилларининг аввалгисидир, толиблар мақомларининг биринчисидир», демишлар.\n2. Тавба Аллоҳ таолонинг муҳаббати ва ризосининг сабабчисидир.\n3. Тавба ўз эгаси учун Аллоҳ таолонинг кенг раҳматидир.


Россияда 925 минг ўзбекистонлик патент олиб ишламоқдаHaqida.net\nHome Dunyo Россияда 925 минг ўзбекистонлик патент олиб ишламоқда\nРоссияда 925 минг ўзбекистонлик патент олиб ишламоқда\nТОШКЕНТ, 15 ноя — Sputnik. 2017 йил 1 октябрь ҳолатига Россияда меҳнат патенти асосида ишлаётган Ўзбекистон фуқаролари 925 минг нафарни ташкил этди. Бу ҳақда Россия ИИВга таяниб «Жаҳон» АА хабар бермоқда.\nSputnik/ Денис ГришкинМосквада ноқонуний меҳнат мигрантлари сони камаймоқда\nБундан ташқари, 21 мингдан ортиқ ўзбекистонлик ёшлар Россия олий ўқув юртларида таҳсил олишмоқда.\nЎтган ҳафтада Ўзбекистон ва Россия Ёшлар иттифоқлари ўзаро лойиҳаларни амалга ошириш бўйича меморандум имзолади. Томонлар Ўзбекистонда II Россия-Ўзбекистон ёшлар форумини ўтказиш ва Россия-Ўзбекистон ёшлар бизнес-инкубаторини ташкил этишни режалаштирган.\nОктябрь ойида Москва давлат думаси мигрантлар учун меҳнат патенти тўлови нархини 7%га – 4500 рублга ошириш ҳақидаги лойиҳани биринчи ўқишда маъқуллади. Ҳозирда патент учун бир ойлик тўлов 4200 рублга тенг.\nЎзбекистонга келувчи туристлар учун бериладиган визалар миқдори 24%га ошди\nЯна газ инқирозими? Украинада газ нархи 10 баробарга ошди


Жаҳон саёҳат ва туризм кенгаши (World Travel and Tourism Council — WTTC) эълон қилган янги ҳисоботда Қозоғистон туризм тармоғи жадал тараққий этаётган давлатлар рўйхатига киритилди.\nАввал хабар қилганимиздай, вилоятимизда сайёҳликни ривожлантириш борасида амалга оширилаётган кенг кўламли тадбирлар ўз натижаларини бермоқда. Бугунги кунда юзлаб замонавий меҳмонхоналар, дам олиш масканлари сони кўпайиб, сервис хизматининг сифати тобора яхшиланиб бораётгани ана шундай кенг қамровли ишлар самарасидир.\nБуюк Ипак йўлида жойлашган вилоятимиз халқаро туризмни ривожлантириш учун энг қулай минтақалардан бири.\nМазкур тармоқ салоҳиятидан янада самарали фойдаланишга йўналтирилган чора-тадбирлар режаси белгиланиб, муваффақиятли амалга оширилмоқда. Жумладан, янги сайёҳлик йўналишлари ишлаб чиқилаяпти, мавжуд транспорт коммуникациялари қайта таъмирланиб, янгилари барпо этилаяпти.\nБу муҳим ишга вилоятимиз ёшлар ташкилотлари ҳам муносиб ҳисса қўшмоқда. Якшанба куни вилоят ёшлар захира маркази ўтказган санъат кўргазмаси ҳам туризмни ривожлантиришга бағишланди.\nУч кун давом этган тадбирда иштирок этган бир гуруҳ ёшларга мутасадди ташкилотларнинг Диплом, Фахрий ёрлиқ ва сертификатлари топширилди.\nТасвирда: тадбирдан лавҳалар.\n«Жанубий Қозоғистон» мухбири, 2017-07-31, 18:57 166


'Аёлдан қўлингизни тортинг' - BBC Uzbek - Multimedia\n'Аёлдан қўлингизни тортинг'\nСўнгги янгиланиш 14 феврал 2013 - 15:14 GMT\nБугун Кобулда ўнлаб аёллар намойишга тўпланиб, Афғонистон ва бутун дунёда аёлларга нисбатан зўравонликларни тўхтатишга чақирганлар.\nАфғонистон Мустақил Инсон Ҳақлари ҳайъати ҳисоб-китобларига кўра, ўтган 2012 йилда аёлларга нисбатан зўравонликлар 22 фоизга ошган.\nАфғонистонда хотин-қизларга нисбатан зўравонлик турли кўринишларга эга, жумладан, маиший зўравонликлар, қизларни ўз ихтиёрларига қарши зўрлаб турмушга узатиш, қон даъволари, жинсий тажовуз ва ҳоказолар...\nБугунги намойиш иштирокчилари Афғонистон ҳукуматидан аёлларга нисбатан зўравонлик қилганларни жазолашни талаб қилганлар.\nАфғонистонлик хотин-қизларнинг норозилик намойишлари ўта кучайтирилган хавфсизлик чоралари остида бўлиб ўтган.\nМаҳаллий фаолларнинг такрорий даъватларига қарамай, зўравонлар аксарият ҳолларда жазосиз қолишади.\nАфғонистонда йил сайин маиший зўравонлик ҳоллари ортиб бораётганига қарамасдан, ҳалича, уларнинг ҳимояси йўлида жиддий саъй-чораларга қўл урилмаган. Бунга мамлакатда чуқур илдиз отган коррупция ҳоллари ҳам сабаб экани айтилади.


27 June, 2022, 08:12\nПрезидент Шавкат Мирзиёев раислигида 5 май куни тез тиббий ва шошилинч ёрдам хизмати фаолиятини такомиллаштириш масалалари бўйича видеоселектор йиғилиши ўтказилди.\nБу соҳалар инсон соғлиғи ва ҳаётини сақлаб қолишда “олтин соат” оралиғида биринчи ёрдам кўрсатувчи муҳим бўғиндир. Сўнгги беш йилда бу йўналишларнинг моддий таъминоти ва кадрлар салоҳиятини яхшилаш бўйича кўп ишлар қилинди.\nЖумладан, 2 минг 224 та янги тез ёрдам машиналари харид қилинди, замонавий реанимация машиналари сони 24 тадан 435 тага етказилди. Тез ёрдам станциялари ва бригадалари сони ҳам кўпайтирилди. Шунингдек, битта чақириқ учун дори-дармонга ажратилаётган маблағлар миқдори 16 бараварга, дори турлари 20 тадан 45 тагача оширилди.\nШошилинч ёрдам соҳасида ҳам қуйи бўғинга катта эътибор қаратилди. Ҳудудларда 21 та туманлараро қўшма шикастланиш ва ўткир қон-томир касалликлари марказлари ташкил этилди. Натижада туман ва шаҳар аҳолисини вилоят марказларига мурожаатларини камайтирди.\nМасалан, илгари “Қамчиқ” довонида автоҳалокатда оғир тан жароҳати олган беморлар 100 километр масофа босиб, Тошкент ва Наманган шаҳридаги шошилинч марказларга олиб борилган. Энди Ангрен шаҳри ва Поп туманида очилган марказлар одамлар жонига оро кирмоқда.\nШу билан бирга, соҳада ҳал этилиши лозим бўлган масалалар ҳам бор. Улар ҳақида 18 март куни давлатимиз раҳбарининг тиббиёт ходимлари билан очиқ мулоқотида айтилган эди.\nМисол учун, ўтган йили тез тиббий ёрдам бригадасининг кечикиб келиши бўйича 50 мингдан зиёд шикоят келиб тушган.\nБунинг сабабларидан бири соҳада ягона бошқарув йўлга қўйилмаганидир. Жумладан, тез тиббий ёрдам ходимини ишга тайинлаш, дори-дармон таъминоти, транспорт, ёқилғи ва ҳайдовчилар масаласи вилоятдаги турли бошқармалар ваколатида. Бошқарувдаги бундай чалкашликлар эвазига тез тиббий ёрдам хизмати кўрсатиш туман ҳудуди билан чекланган. Тез ёрдам станцияси қўшни туман билан чегарадош бўлса-да, бошқа ҳудуд деган важ билан чақирувни қабул қилмайди.\nТез тиббий ёрдам машиналарининг кўпида навигация жиҳозлари йўқлиги, 10 мингта кўчага ҳалигача ном ва 500 мингга яқин уйларга рақам қўйилмагани сабабли манзилни топишга кўп вақт кетмоқда.\nТизимдаги энг катта муаммо – шошилинч ёрдам бемор учун энг яқин тиббиёт муассасасида эмас, балки фақатгина олдиндан бириктирилган саноқли шифохоналарда кўрсатилади.\nШу боис тез тиббий ва шошилинч ёрдам тизимини такомиллаштириш бўйича алоҳида дастур ишлаб чиқилгани маълум қилинди.\nЙиғилишда ушбу дастурдаги асосий янгиликлар, уни амалга ошириш борасидаги вазифалар кўрсатиб ўтилди.\nХусусан, жорий йил 1 июлдан ягона вертикал бошқарув асосида “103” Республика тез тиббий ёрдам маркази ва унинг вилоят филиаллари ташкил этилади. Бунинг натижасида энди тез тиббий ёрдам кўрсатиш бир туман ҳудудида эмас, балки Тошкент шаҳри тажрибаси асосида, масофага қараб бутун вилоят бўйича йўлга қўйилади.\nТуманларда чақирувларни қабул қилиш диспетчерлик хизмати тугатилиб, вилоятларда ягона колл-марказ тузилади. Колл-марказда операторлар билан бирга алоҳида тиббиёт-маслаҳат бригадаси фаолият олиб боради. Шунингдек, вилоят колл-марказларига тез тиббий ёрдам хизмати мавжуд хусусий клиникалар ҳам уланиши мумкин бўлади.\nБу тажриба дастлаб Сирдарё вилоятида Тиббий суғурта жамғармаси орқали ташкил этилади ва босқичма-босқич барча ҳудудларга кенг жорий этилади.\n2022-2025 йилларда тез тиббий ёрдам тизимидаги барча эскирган машиналар замонавий автомобилларга алмаштирилиши, натижада чақирувларга етиб бориш вақти 3 баробарга қисқариши қайд этилди.\nБугунги кунда 2 минг 695 та тез тиббий ёрдам бригадаси бўлиб, 500 дан ортиғида врач етишмайди, шунингдек, 6 мингдан ортиқ шифокор ўриндошлик асосида ишлайди.\nХалқаро тажрибага кўра, барча чақирувларда ҳам врачлар бўлиши шарт эмас. Шунинг учун энди чақирувларнинг мураккаблиги, долзарблиги ва турига қараб, саралаш тизими жорий этилади.\nЯна бир масала: бизда тез тиббий ёрдам бригадалари врач, фельдшер ва ҳайдовчидан ташкил топган. Хорижий тажрибада тез ёрдам фельдшери бир вақтнинг ўзида ҳайдовчи ҳисобланади.\nШу боис янги ўқув йилидан фельдшерликка ўқиётган ёшлар ҳайдовчиликка ҳам ўргатилиши белгиланди. Бунинг учун тиббиёт коллежларига ҳайдовчилик мактаблари бириктирилади.\nКўрсатилган хизматни беморлар томонидан баҳолаш орқали тез тиббий ёрдам ходимларини рағбатлантириш тизими йўлга қўйилади. Бунда, ҳар чорак якунида фаолияти беморлар томонидан яхши баҳоланган бригадалар ходимлари ойлик иш ҳақининг 50 фоизи миқдорида мукофотланади.\nЮртимизда ҳар минг кишига нисбатан чақирувлар сони 352 тани ташкил этади. Бу ривожланган давлатлардагига қараганда 6-7 баравар кўп. Чунки қишлоқ ва маҳаллаларда оддий тиббий хизмат йўлга қўйилмагани учун аҳоли тез ёрдамга мурожаат қилмоқда.\nШунинг учун маҳаллаларда тиббиёт пунктлари ташкил этиш бўйича кўрсатма берилди.\nТез тиббий ёрдам тизими ходимларини тайёрлаш ва малакасини ошириш масаласига ҳам эътибор қаратилди. Бунинг учун Соғлиқни сақлаш вазирлиги ҳузуридаги Республика шошилинч тиббий ёрдам ўқув-машғулот маркази Республика тез тиббий ёрдам маркази тизимига ўтказилиб, Ходимлар малакасини ошириш мактаби сифатида қайта ташкил этилади. Туркия, Корея, Франция каби тез ёрдам тизими илғор бўлган мамлакатлардан мутахассислар жалб қилинади.\nТуманлар даражасида шошилинч тиббий хизмат қамровини кенгайтириш зарурлиги таъкидланди.\nБунинг учун, энг аввало, барча туман ва шаҳар шифохоналаридаги терапия, педиатрия ва хирургия йўналишида бир-бирини такрорлайдиган режали ва шошилинч бўлимлар бирлаштирилади. Уларда туну кун ишлайдиган шошилинч ёрдам қабулхоналари ташкил этилади.\n– Бу вазифаларни жой-жойига қўйсак, тиббиёт соҳасини халққа янада яқин қилган, инсон қадрини улуғлаш учун яна бир қадам ташлаган бўламиз, – деди Шавкат Мирзиёев.\nЙиғилишда вилоят, туман ва шаҳар ҳокимларига тез тиббий ва шошилинч ёрдам хизматларини ривожлантириш бўйича ўзларининг ҳудудий дастурларини қабул қилиб, ижросини ташкил этиш вазифаси қўйилди.


Samsung смартфонларини акция бўйича харид қилиб, ҳадяга эга бўлинг! - Terabayt.Uz\nSamsung смартфонларини акция бўйича харид қилиб, ҳадяга эга бўлинг!\nЯнги йил байрами арафасида Samsung компанияси ўзбекистонлик мухлислари учун акция эълон қилган. Бу ҳақда компаниянинг Facebook саҳифасида хабар берилган.\nАкцияга кўра, 2017 йилги Galaxy J ва Galaxy A туркумига мансуб смартфонлардан бирини 2017 йилнинг 1 декабридан то 2018 йилнинг 31 январигача бўлган муддатда харид қилганларга оригинал ғилоф ёки AKG қулоқчинлари совға сифатида тақдим этилади.\nБунда 2017 йилги Galaxy J3, J5, J7 ҳамда Galaxy А3 смартфонларидан бирини сотиб олган харидорларга оригинал Samsung ғилофлари ҳадя қилинади. 2017 йилги Galaxy А5 ва А7 смартфонларидан харид қилганлар эса совға тариқасида AKG қулоқчинларига эга бўлишади.\nАкция шартларига кўра, харидор сотиб олинган қурилманинг қутисини ҳамда харид чекини олиб, Тошкент шаҳри «Малика» савдо марказидаги Samsung промо-нуқтасига бориши лозим. Шу ерда у ўз харидини рўйхатдан ўтказиб, совғани олиб кетаверади. Хабарда айтилишича, ҳадялар сони чекланган.\nМазкур смартфонларнинг нархлари эса қуйидагича:\nSamsung Galaxy A3 2017 – 2 042 000 сўм\nSamsung Galaxy A5 2017 – 2 646 000 сўм\nSamsung Galaxy A7 2017 – 3 142 000 сўм\nSamsung Galaxy J3 2017 – 1 437 000 сўм\nSamsung Galaxy J5 2017 – 1890 000 сўм\nSamsung Galaxy j7 2017 – 2 226 000 сўм\nЭслатиб ўтамиз, смартфонларни нақд пулга ҳам, пластик карточка орқали ҳам айни шу кўрсатилган нархларда олишингиз мумкин. Бунинг учун «Terabayt.Uz» сайтининг менежери билан +998-97-773-44-12 телефон рақами орқали боғланинг. Илтимос, мурожаат этганингизда, нархларни ва сайтда берилган бошқа маълумотларни қайтадан сўраб овора қилманг, ўзингизнинг ва ўзгаларнинг вақтини қадрланг.\n#Samsung Galaxy A #Samsung Galaxy J #андроид смартфон #нархлар